cyanic-selkie/wikianc huggingface dataset:
宇都宮市
地理
東臨櫻市、鹽谷郡高根澤町、芳賀郡芳賀町，南至眞岡市、河內郡上三川町、下野市、下都賀郡壬生町，西伴鹿沼市，北接日光市、鹽谷郡鹽谷町.
它典
分類:關東地方區劃‎
楚熊麗
楚熊麗，羋姓，熊氏，諱麗，鬻熊之子，母為妣厲，周時楚主.
軼事
穴酓遲徙於京宗，爰得妣厲，逆流載水，厥狀聶耳，乃妻之，生侸叔、麗季. 麗不從行，潰自脅出，妣厲賓於天，巫並該其脅以楚，抵今曰楚人. 至酓狂亦居京宗.
先祖
季連
引據
分類:楚王世家
福井市
福井市屬日本福井縣. 縣府在焉.
沿革
明治廿二年，立市.
昭和六年，倂足羽郡東安居村之一部. 十一年，倂足羽郡：和田村、木田村. 十四年，倂足羽郡東安居村. 十六年，倂吉田郡圓山東村. 十七年，倂吉田郡圓山西村. 廿三年，倂吉田郡西藤島村之一部. 廿四年，倂吉田郡社村之一部. 廿六年，倂吉田郡西藤島村. 廿九年，倂足羽郡：社村、西安居村. 卅年，倂吉田郡中藤島村. 卅一年，倂足羽郡足羽村之一部. 卅二年，倂坂井郡大安寺村之一部、吉田郡河合村、足羽郡麻生津村. 卅四年，倂丹生郡國見村. 卅六年，倂吉田郡藤岡村. 卅八年，倂丹生郡殿下村. 四十二年，倂坂井郡川西町、吉田郡森田町. 四十六年，倂足羽郡足羽町.
地理
凡二山地. 兩白山地（越美山地）：飯降山、一條城山、文殊山、東山. 丹生山地：國見嶽、大芝山、六所山、越知山、高須山、下市山、乙坂山. 足羽三山：足羽山、兎越山、八幡山.
西臨日本海，北至坂井市、吉田郡永平寺町、勝山市，東伴大野市，南接今立郡池田町、越前市、鯖江市、丹生郡越前町.
它典
分類:中部地方區劃
程智
縮圖|程智像 程智，字極士，一字子尚，號雲莊，休甯人. 家於會里，自云伊川十七世孫. 家貧，歲十九，不識一丁. 一日作奇思曰：父母生我，但知眠食，與禽犢何異？遂欲究厥本來，棄家往徑山，投某異僧. 久之，不聞一語，因登山大哭，自是或歌或笑，人以為得狂易疾. 忽從靜中得悟，遂欲辭僧行. 僧曰：明日當說法，可早來. 明日，智往，僧先在，因以杖擊僧，且喝曰：咄咄，窮漢回來，做恁生理？僧愕然退座.
智生於明萬曆初，至清順治朝，老矣，猶敷座講學不辍. 當智下山時，僧欲授衣缽，不應. 後僧念之甚，遣沙彌來要之. 智曰：我無事見師，師念我，可就我. 沙彌歸報，僧來，與辯論三日，僧轉請為弟子而受學焉.
智於夙所未見書，辄能辨識. 一日在道流所，觀符錄（竹字頭），曰：某符當不驗，道流異之，證之信州張真人則果然. 智曰：符錄（竹字頭）者，古大篆之草書也，大易連山中，有役召鬼神術，大禹用之以治水，驅策萬靈，藏之名山. 在鶴鳴山者為張道陵所得. 書符必備五行，若符不備，故知不驗. 他奇異事多不勝述. 其所著書,曰《易數定序》、《蓍法定序》、《中庸解》、《準神》、《一四二三參兩說》. 弟子俞子受、孫大來、熊焦占、袁公望、朱禺（頁字旁）瞻、湯啓新，又各記其所聞，為《雲莊語錄》. 金文毅公聲、與蔡維立、劉之綸，並受教於智. 聲晚好禅學，蓋本智說. 智最後及門有馬衍者. 竊其師之教，別結徒黨為非常，受顯戮，其教遂中絕. 然智於明季論易，頗為諸巨公所稱道. 黃宗羲以為修飾林三教之馀緒，而別自出頭地. 至雍正甲寅，編修長洲徐澄齋，以其書示全祖望，祖望後見他書於揚州馬曰璐曰（玉字旁）官所.
智於三易外，又為公孫龍子之術，有《守白論》上下篇，其辭曰：不著形質，不雜青黃之白，是為真白. 此彼相非之謂指，指有不至，至則不指，不指之指，是為真指. 是非交錯，此彼和同，是為指物，青白既兼，方員亦舉，二三交錯，直析橫分，是為指變. 萬變攘攘，各正性命. 聲負色勝，天地莫能定，唯人言是正. 言正之物，是為名物，惟名統物，天地莫測. 名與偕極，與天地皆極之物，其誰得而有無之，幻假之，是為真物. 指而非指，非指而指，非指而指，而指非指，是為物指. 一不是雙，二自非一；只雙二只，黃馬堅市石，惟其所遞，此為物變. 其下篇曰：不落形色，不涉是即，自地之天，地中取天，曰地天；統盡形色，脫盡是即，有天之地，天中取地，曰天地. 天地地天，地天天地，閃铄難名，精光獨透，曰真神. 至精至神，結頂位極，名實兼盡，惟獨為正，曰物神. 天地之中，物無自物，往來交錯，物各自物，惟審乃知，曰審知. 惟審則直，惟至則止，縱橫周遍，一知之至，曰至知. 實不曠位，名不通位，惟慎所謂，名實自正，曰慎謂. 彼此惟謂，當正不變，通變惟神，神化為變，曰神變. 其宗旨則曰天地惟神，萬物惟名，天地無知，惟神生知. 指皆無物，惟名成物. 公孫龍子之學，絕於世，亦久矣，智蓋參會釋老之言，附會之以成其辯者也.
智殁於順治八年，年五十，葬陽山. 吳人請於巡撫，從祀二程子祠. 智僅一子，山居甚貧，遺集未刊. 至乾嘉世，歙程晉芳猶及見其書. 晉芳為正學論，於亭林、梨洲、安溪三君子外，推論及於智，以為當時如念台石齋輩，皆尊服之，謂是三代以下第一人，鼎革後逃於禅.
曾切
曾切，綠林之豪也，出沒淡水間，或云彰化人. 少失怙，事母孝，故尤敬節婦. 聞有饑寒者，即分金與之. 切為盜，每使人知；先以粉畫壁上為圈，夜即至. 雖伏人防之，莫能免. 然其所盜者，多土豪墨吏；而濟困扶危，人多德之. 里有少婦，夫死家貧，鄰人愛其色，議以五百金納為妾，婦不從，每夜哭. 切聞之，歎曰：「是當全之. 顧安所得金？」當是時，大隆同陳遜言攬辦料館致富，切登其屋，抉兩瓦，縋而下. 天寒夜黑，遜言方臥榻弄煙，一燈瑩然. 見切至，延之坐. 切亦就榻弄煙. 遜言微問曰：「子此來，有何需？」曰：「然. 」出鑰與之. 切啟匱，出千金，復臥而弄煙. 遜言曰：「夜深矣. 我命人將往何如？」曰「無須. 」即出口號，有一人自屋下，裹金去. 切亦猱之上. 旦日至婦家，告其姑曰：「汝婦賢，胡可賣？然汝為貧計，不得不如此. 今吾以五百金贖汝婦，又以五百為衣食費. 汝其善視之. 」婦聞言，欲出謝. 切不顧而去. 越數夕，遜言獨坐，有物墜庭中，聲甚厲，急呼家人爇炬視之. 見一布囊，上繫小箋曰：「前蒙厚惠，得了一事. 今獲此物，敬以相酬. 伏維笑納. 」啟之，則煙土二十也，價可數百金.
切身頎而長，貌溫雅，目光炯炯，左手爪長寸餘. 每為盜，以湯柔之，束以皮. 嘗一日為官所捕，切跪地上，但搖左手曰：「小人文弱，何敢為盜？」官笑釋之. 或告之曰：「以子之材，何不入行伍，取功名，而自屈若是？」切慨然歎曰：「今之擁節鉞者多昏瞶，誰復能於風塵中識壯士哉？」自是忽不見. 或曰，切葬母後，去之閩中.
曹劌
曹劌，魯人也，爲曹叔振鐸之後.
事
莊王十三年，齊師伐魯. 魯莊公將應之，曹劌以肉食者無謀而請見於公，公從之. 劌遂與公並乘，戰於長勺之地. 齊人三鼓後而擊之，以大敗齊師.
惠王六年，公欲之齊以觀厥祀，不禮. 劌諫之，公弗從.
明獻愍太子
大明獻愍太子諱慈烺. 威宗烈皇帝長子也. 母孝節皇后周氏. 太子以崇禎二年二月四日誕. 十七年，威宗殉國. 史可法、姜曰廣請奉太子圖南. 北京破，因不成行. 太子寄寓朱純臣家. 李自成入北京，封宋王. 未幾，吳三桂索太子於自成，自成予之. 多爾袞入北京，三桂請立太子為明皇帝，多爾袞不從. 三桂不懌，奉太子走山西. 復亡陝西寧家灣，因南行，不返，不知所終. 安宗簡皇帝立，謚曰獻愍太子. 魯王以海監國，謚曰悼皇帝. 惟以海非皇帝，蓋私謚爾. 正史本紀皆不之列.
攷
分類:明列傳
水戶市
水戶市屬日本茨城縣. 縣府在焉.
沿革
明治廿二年，立市.
昭和八年，倂東茨城郡常磐村. 廿七年，倂東茨城郡：綠岡村、上大野村之一部. 三十年，倂那珂郡柳河村、東茨城郡：上大野村、渡里村、吉田村、酒門村之一部、河和田村之一部. 卅二年，倂東茨城郡飯富村、那珂郡國田村之一部. 卅三年，倂東茨城郡赤塚村.
平成四年，倂東茨城郡常澄村. 十七年，倂東茨城郡内原町.
地理
東臨東茨城郡大洗町，南至東茨城郡茨城町，西伴笠間市，北接東茨城郡城里町、那珂市、常陸那珂市.
它典
分類:關東地方區劃‎
曹叔振鐸
曹叔振鐸，姬姓，名振鐸，周文王与太姒之六子也. 武王發同母弟，曹始封君也，爲曹姓之祖.
事
武王既克殷，封弟叔振鐸於曹，都陶丘，其國西接成周，東連齊魯，北臨河濟，南控江淮，仰於天下之中，甚膏腴. 以其賢而民多義之. 既薨，子脾即位，是爲曹太伯.
分類:周世家
文山區
文山區者，中華民國臺北市轄區也，處臺北市南，接新北市深坑區、新店區. 國立政治大學與考試院皆於此. 名勝有貓空、臺北市立動物園.
行政區劃
全區共卌三里，今具其名如下：
市立圖書館
{| width="100%"
拋體運動
拋體運動者，物理公式也，述拋一物之（二維）軌跡. 其軌跡名拋物線也.
式
按運動方程，設x，y二軸；又設其始速v_0，交水平之角（自x軸逆時升之角）\theta，無氣阻則：
然此未足. 需計飛之時、高、水平距，兼系x，y座標之方程. 下又設首尾垂直位移者 d.
飛之時
然若d<0，則者負數也. 故：
飛之水平距
R
座標方程
s_y
即：
d=0 之殊況
若d=0，則：
t
R
唐敬宗
唐敬宗睿武昭湣孝皇帝諱湛. 穆宗皇帝長子也. 母恭僖皇后王氏. 元和四年六月七日，生于东内之别殿. 長慶初，封景王. 二年十二月，受冊皇太子. 長慶四年正月癸酉，太子即皇帝位. 二月壬午，渤海國大聰睿等五十人來朝. 辛丑，帝御紫宸殿受朝. 幸飛龍院. 帝好擊球，嘗於飛龍院、中和殿擊之. 又與內官奏大合樂於中和殿，盡歡而罷. 三月壬子，帝御丹鳳門，大赦天下. 停天下常貢以外進獻. 甲子，帝聞山南東道節度使遇害，歎奸人之蠻橫，久之乃釋. 乙亥，幸教坊遊樂. 夏四月，染坊役夫張韶等百餘人作亂於大內，鼓譟入清思殿. 左神策軍討平之. 寶曆元年春正月乙巳朔，祀昊天上帝於南郊. 御丹鳳門大赦. 改元寶曆. 冬十一月庚寅，幸溫湯. 戊辰，賜畿內貧民耕牛. 是年，帝大興土木. 寶曆二年六月，幸凝碧池遊樂. 甲子，御殿上觀驢鞠、角抵，夜深乃罷. 帝好於宮中捕狐，宮人謂之打夜狐. 冬十二月辛丑，帝夜獵還宮，與佞人飲酒，起更衣，殿上燭忽滅，爲中官劉克明等所害. 時年十八. 諡曰睿武昭湣孝皇帝，廟號敬宗. 葬莊陵.
京都動畫
縮圖|京都社主務之館 京都動畫，日本動畫社也，在京都宇治. 略稱京阿尼. 會社商標，本乎「京」字，而略爲易形.
概要
主務之館在宇治市. 第一工房在京都市伏見區桃山町. 第二工房，則宇治市木幡内畑. 東京事務室在日都港區. 商鋪在宇治市. 又設「動畫爲」社，在大阪市中央區道修町.
沿革
六十二年，龍子社製《星戰英豪》，而京都社從中督理. 京都社之躋身畫府也，履端蓋在茲矣. 石川光久，《星戰》製作人也. 光久欲設石後社，然囊中寡金，京都社遂襄財.
令和元年，京都社第一工房爲人縱火.
引據
分類:昭和動畫社 分類:京都府
紐約州
紐約州者，美國一州也. 首府紐約市. 地方圓十四萬一千三百平方公里，民有兩千萬人.
楚熊延
楚熊延，羋姓，熊氏，諱執疵，後更名曰延，熊渠少子，周時楚第八君.
祖
熊楊
父
熊渠
子
分類:楚王世家
開福區
他典
分類:長沙市區劃
遼道宗
大遼道宗仁聖大孝文皇帝諱洪基，耶律氏，字涅鄰，小字查刺，遼興宗之長子，母曰仁懿皇后蕭撻裏 ，遼第八帝.
早曆
景福二年八月初七日，道宗於父遼興宗遊歷剌河源而生之. 重熙六年十一月，時年六歲之洪基封梁王也.
十一年十一月，進封燕王 ，總知中丞司事. 十二年八月初七日，總理北南院樞密使事，加尚書令，進封燕趙王.
二十一年七月，拜天下兵馬大元帥，知惕隱事，參預朝政. 道宗生性沉靜、嚴毅，每入覲時，興宗皆斂笑容，其色肅然也.
踐阼
二十四年八月初二日，興宗病，召洪基，譬之治國之要. 八月初四日，興宗崩於行宮，遺詔以洪基嗣位也. 洪基乃於興宗柩前嗣，是為遼道宗. 道宗以興宗崩，極為悲，不聽政. 八月初六日，於百官之錶請下，遼道宗乃臨朝也.
八月十三日，道宗尊興宗遺詔，以西北路招討使、西平郡王蕭阿剌為北府宰相，仍領權知南院樞密使事，北府宰相蕭虛烈出領武定軍節度使. 八月十六日，改元清寧，大赦天下.
駕崩
壽昌六年十二月，道宗病. 七年正月初一日，道宗力疾於清風殿受百官及諸國使之朝賀. 正月初二日，道宗至混同江. 正月十三日，道宗於行宮崩，時年七十，遺詔以孫燕王耶律延禧嗣之. 延禧者，昭懷太子耶律浚之子也. 六月十一日，上諡曰仁聖大孝文皇帝，廟號曰道宗. 六月二十二日，與宣懿皇后蕭觀音葬慶陵.
著作
按陸遊《老學庵筆記》，遼相李儼曾作《黃菊賦》獻遼道宗，遼道宗複詩《題李儼〈黃菊賦〉》賜於儼.
子
耶律浚，母蕭觀音，早崩，贈昭懷太子，其子耶律延禧嗣後，追尊為大孝順聖皇帝，廟號順宗
引據
《遼史》卷二十一至卷二十六
注
分類:遼本紀
孟加拉
孟加拉在南亞. 二分東西：東孟加拉爲孟加拉國；西孟加拉則印度西孟加拉邦等地，或時含印度比哈爾邦、特里普拉邦、奧里薩邦. 此地居民，孟加拉人也. 所言，孟加拉語. 其民三二信回教，三一信印度教.
辨名
《後漢書》為「磐啟國」；宋趙汝適《諸蕃志》稱「鵬茄羅」；元汪大淵《島夷志略》作「朋加剌」；明馬歡《瀛涯勝覽》作「榜葛剌」. 分類:亞洲地理志
弘一
弘一法師，俗姓李，名叔同，字息霜，號晚晴老人，奉佛後取法名演音，法號弘一，浙江平湖人也，清光緒六年生於天津. 父世珍，清同治四年進士，官至吏部主事，兼營銀鹽，家財萬貫. 叔同庶出，而五歲失怙.
段祺瑞
段祺瑞，字芝泉，名啟端，安徽合肥人也. 祖佩，素與劉銘傳善. 歷任淮軍銘部團練、統領. 祺瑞少隨祖仕，以聰敏見知，頗異之. 及祖卒，徒行二月，輾轉投於族叔從德，留作軍幕，專掌司書.
弘一
光緒二十四年，之滬與上海書畫公會、滬學會，並學於南洋公學. 三十一年，留學日本東京美術學校、音樂學校，研西洋畫技、音律. 次年，與同窗曾孝谷創春柳社，出演西洋話劇.
宣統二年，攜妻日女葉子返國，授舘於天津北洋高等工業學堂、直隸模範工業學堂、上海城東女子學校、南京高等師範學校等所.
民國七年剃度於杭州虎跑寺，奉律宗，著《南山律在家備覽》傳世，三十一年，圓寂於福建泉州開元寺，世壽六十三歲，僧眾舉荼毗，得舍利子數百，後十年，立塔奉之於泉州清源山.
叔同詩詞、書畫、篆刻、音律、優伶俱工，世稱「二十文章驚海內」，且以得其尺幅為榮. 傳西洋音律於海內，所賦《送別》，當世經典. 更開中國裸衣寫生之先河. 豐子愷、劉質平俱出其門. 及至皈依釋教，精研律學，弘揚佛法，僧眾奉為中興南山律宗第十一代世祖.
段祺瑞
北洋重將
弱冠，考入天津武備學堂，習炮科. 居學堂日，攻讀苦勤，學業冠諸生，官費咨送遊學於德意志. 光緒十六年，歸國，任軍械局隨營教習官. 自甲午海戰始，附軍戍威海. 袁世凱練兵小站，擢陸軍炮隊統帶，武衛右軍各學堂總辦. 凡號令行下，處事值機，世凱所倚重之，由是顯名. 與馮國璋、王仕珍並稱「北洋三傑」.
宣統三年八月，辛亥首義，革命黨軍置軍政府. 既下武昌，復取漢陽，據漢口，清|清廷惶. 九月，乃起世凱為湖廣總督，督辦剿撫，節制長江水陸各軍. 祺瑞亦超遷之，詔令署江北提督、總統第二軍. 協國璋部戰於灄口，水陸夾擊，連陷漢口、漢陽，指日下武昌. 捷傳數日，世凱懷異心，遽令停攻，藉此拜總理內閣大臣，祺瑞代攝湖廣總督.
民國既立，改西曆. 元月，祺瑞奏曰：「側聞共和思想，近來將領頗有勃勃不可遏之勢. 」二十五日，連署四十六將，致內閣代奏電曰：「渙汗大號，請明降諭旨，宣示中外，立定共和政體. 」清廷震怖，隆裕太后方擬詔旨，秘不發，意仍拖委. 復急電曰：「共和國體，原以致君於堯舜，拯民於水火，仍因二三王公，疊次阻撓，以至恩旨不頒，萬民受困. 現在全局威脅，四面楚歌……事於今日，乃並皇太后、皇上欲求一安富尊榮之典，四萬萬人欲求一生活之路而不見許. 祖宗有知，能不恫乎. 蓋國體一日不抉，則百姓之兵燹凍餒死於非命者日何啻數萬. 瑞等不忍宇內有此敗類也，豈敢坐視乘輿之危而不救. 謹率全體將士入京，與王公剖陳利害. 祖宗神明實式鑑之. 揮淚登車，昧死上達. 」遂移師保定，作兵諫狀，果驗. 二月十二，帝遜位，詔授袁世凱等五人定議國體，祺瑞亦在名列.
鼎革初，按循約法，孫文辭臨時大總統，世凱代之. 以祺瑞共和首功，拜內閣陸軍總長，歷七任. 中華民國二年，間權國務總理，後署理湖北都督、兼領河南都督，權傾朝閣.
三年，世凱削奪閣權，以備帝制. 祺瑞察之，數進厲言. 未果，以抱疾久，請辭歸隱，世凱怡然勉之. 初，兩宮居喪，前清醇親王載灃欲誅世凱，慮不得脫. 祺瑞聞之，乃陰發京畿兵亂，由是得免. 兵亂之謀，僚佐徐樹錚所獻也. 既任陸軍總長，舉為次長. 世凱以樹錚狂傲，恐貽後患，不允. 爭執不下，見祺瑞聲色甚堅，乃屈，而深銜之.
四年十二月，世凱篡國，舉國聳動. 蔡鍔兵起雲南討之，旋為諸省響應. 世凱視眾皆叛離，劇恚，乃延請祺瑞護救，曰：「我老且病，悔不聽汝言，致有今日糾紛. 」曰：「當竭吾力襄助. 」既還，樹錚參謀效辛亥舊事，可收漁翁利，取袁代之，終不忍推牆矣.
五年三月，罷帝制，僭朝八十三日而敗. 祺瑞通電慰告所部，安撫州省，事不得平，南方各省皆擁兵自立. 六月，世凱卒於京，或勸收其餘黨，以示裂絕，祺瑞婉拒. 親率閣員執紼送葬，以國喪禮之，時人多為詬.
逐鹿京華
黎元洪繼為大總統，除祺瑞國務總理. 政悉由出，而大總統深怨之. 六年二月，議對德宣戰，段曰可，國會曰否，懸未決. 祺瑞陰策皖系舊眾脅迫之，元洪怒免其職，史稱「府院之爭」.
免令既下，祺瑞憤而離京，電告各省，凡督軍擁段者皆揭竿獨立. 元洪大窘，急召安徽督軍張勳入京調停. 勳提兵三千北上，所部無一斷髮者，自云「辯帥」，入京輒解散國會，叩謁宮門，易旗號，改官制. 元洪棄職，亡走於日本使館.
勳既擁清帝復辟，群情譁然. 祺瑞時已退居天津，旋整舊部，傳檄討逆，自任討逆軍總司令. 七月，於馬廠起師，以段芝貴、曹錕分任東、西路總司令，吳佩孚為前敵總司令，誓言再造共和. 於廊坊破勳部. 十二日，攻入北京，溥儀退位，勳遁匿荷蘭公使館，遺孽遂散，復辟歷十二日而終.
率部還京，復柄國，布政甚勤，而國璋虛攝大總統位. 八月，向德宣戰. 九月，孫文暫立國會於粵，任海六軍大元帥，欲起兵護法，無果.
七年八月，立安福國會，舉徐世昌為大總統，改幣制. 八年，五四事起，諸閥系怨祺瑞控選舉，群起誹之，祺瑞思慮非兵戎不可決也，乃潛籌建嫡軍. 初，直奉合盟，同謀倒皖，佩孚自衡陽率直軍北上，至保定，囤師討段. 猝立定國軍，調樹錚部於京郊佈防. 激戰數日，奉軍亦壓境，由是定國軍饋敗，乃罷職自劾，避居天津日租界.
十五年春，八國兵艦集大沽口，欲迫撤防事. 京民憤起，奔走遊行. 視人心浮動，宜防鼓惑，祺瑞令軍警驅散之. 然衛隊遽行彈壓，血濺京華，凡亡者四十七，傷者百餘，震驚海外.
晚年守節
二十一年，日軍寇華，立冀東防共自治政府. 土肥原賢二趣勸進，不從. 時王揖唐已投倭，屢造府糾纏. 恐遭不測，故虛與委蛇，患之不抉. 蔣中正恐其為之所脅，秘遣人迎祺瑞南下.
翌年一月，悄然離津. 抵南京日，國府凡將銜者，皆戎裝過江迎之. 渡至下關，中正親下階恭迎，執師生禮. 其場勢宏盛，實為民國罕見. 徵國民政府委員，不就.
二月，遷居上海，深居簡出，不問世事，終日青燈獨院. 有疾，中正以祺瑞避暑廬山. 王芸生適在，問政於祺瑞，曰：「為政之道易哉. 其在八字：『維持人民，提倡商業』. 觀今時，多豪奪於民. 雖商業日盛，而平津之間，營業者多破，存者莫不賠累. 如此以往，國能治乎？」又示贈中正詩曰：「憂樂與好惡，原盡與民同. 三章法定漢，民足國不窮. 興邦用順守，世民竟全功. 提倡興百業，四海揚仁風. 」復曰：「今中國無高才，次等者亦無多，蔣公居其邊也，惟治軍可謂一等. 」又曰：「中國之事，壞在我見之深也. 」
二十五年，卒於滬，年七十一. 遺言八勿，申令喪簡. 葬於北平西郊，後移至萬安公墓.
祺瑞素清貧寡欲，不營資產. 平日器用屋室，皆極卑陋. 雖屢鎮顯位，然四方賂遺，毫絲不留. 居隱後，更無所入，常貸於親識. 時人謂其「六不總理」，六不者，不抽不喝不嫖不賭不貪不佔也. 至病篤，醫勸其食肉以養，則以當年立誓，曰：「死，可也；肉食，不可. 」
晚年尤嗜棋弈，好資人所學. 嘗有僚屬子吳清源者，與之弈. 時段已愈花甲，清源未及弱冠，作忘年交. 清源後受資東渡學弈，譽昭和棋聖.
為政之道，亦易亦難. 其身正，不令而行，故便是易；其身不正，雖令不從，故曰是難. 民國肇初，共和數劫，歷百難千巇，鑿鑿人心多異也. 然祺瑞獨有三造之功，終帝制，開黨禁，伐古奮今，布政勤施，歷四魁尤以顯位尊，可堪至德焉.
文彥博
西方用兵，偏校有監陳先退、望敵不進者，大將守著令皆申覆. 彥博言：「此可施之平居無事時爾. 今擁兵數十萬，而將權不專，兵法不峻，將何以濟？」仁宗嘉納之. 黃德和之誣劉平降虜也，以金帶賂平奴，使附己說以證. 平家二百口皆械繫. 詔彥博置獄於河中，鞫治得實. 德和黨援盛，謀翻其獄，至遣他御史來. 彥博拒不納，曰：「朝廷慮獄不就，故遣君. 今案具矣，宜亟還，事或弗成，彥博執其咎. 」德和並奴卒就誅. 以直史館為河東轉運副使. 麟州餉道回遠，銀城河外有唐時故道，廢弗治，彥博父洎為轉運使日，將復之，未及而卒. 彥博嗣成父志，益儲粟. 元昊來寇，圍城十日，知有備，解去. 遷天章閣待制、都轉運使，連進龍圖閣、樞密直學士、知秦州，改益州. 嘗擊球鈐轄廨，聞外喧甚，乃卒長杖一卒，不伏. 呼入問狀，令引出與杖，又不受，復呼入斬之，竟球乃歸. 召拜樞密副使、參知政事.
貝州王則反，明鎬討之，久不克. 彥博請行，命為宣撫使，旬日賊潰，檻則送京師. 拜同中書門下平章事、集賢殿大學士. 薦張環、韓維、王安石等恬退守道，乞褒勸以厲風俗. 與樞密使龐籍議省兵，凡汰為民及給半廩者合八萬，論者紛然，謂必聚為盜，帝亦疑焉. 彥博曰：「今公私困竭，正坐兵冗. 脫有難，臣請死之. 」其策訖行，歸兵亦無事. 進昭文館大學士. 御史唐介劾其在蜀日以奇錦結宮掖，因之登用. 介既貶，彥博亦罷為觀文殿大學士、知許州，改忠武軍節度使、知永興軍. 至和二年，復以吏部尚書同中書門下平章事、昭文館大學士，與富弼同拜，士大夫皆以得人為慶.
先是，弼用朝士李仲昌策，自澶州商胡河穿六漯渠，入橫壠故道. 北京留守賈昌朝素惡弼，陰約內侍武繼隆，令司天官二人俟執政聚時，於殿庭抗言國家不當穿河於北方，致上體不安. 彥博知其意有所在，然未有以制之，後數日，二人又上言，請皇后同聽政，亦繼隆所教也. 史志聰以其狀白執政. 彥博視而懷之，不以示同列，而有喜色，徐召二人詰之曰：「汝今日有所言乎？」曰：「然. 」彥博曰：「天文變異，汝職所當言也. 何得輒預國家大事？汝罪當族！」二人懼，色變. 彥博曰：「觀汝直狂愚耳，未忍治汝罪，自今無得復然. 」二人退，乃出狀示同列. 同列皆憤怒曰：「奴敢爾僭言，何不斬之？」彥博曰：「斬之，則事彰灼，於中宮不安. 」眾皆曰：「善. 」既而議遣司天官定六漯方位，復使二人往. 繼隆白請留之，彥博曰：「彼本不敢妄言，有教之者耳. 」繼隆默不敢對. 二人至六漯，恐治前罪，更言六漯在東北，非正北也. 帝疾愈，彥博等始歸第. 當是時，京師業業，賴彥博、弼持重，眾心以安. 沆密白帝曰：「陛下違豫時，彥博擅斬告反者. 」彥博聞之，以沆判呈，帝意乃解. 御史吳中復乞召還唐介. 彥博因言，介頃為御史，言臣事多中臣病，其間雖有風聞之誤，然當時責之太深，請如中復奏. 時以彥博為厚德. 久之，以河陽三城節度使同平章事、判河南府，封潞國公，改鎮保平、判大名府. 又改鎮成德，遷尚書左僕射、判太原府. 俄復鎮保平、判河南. 丁母憂，英宗即位，起復成德軍節度使，三上表乞終喪，許之.
熙寧二年，相陳升之，詔：「彥博朝廷宗臣，其令升之位彥博下，以稱遇賢之意. 」彥博曰：「國朝樞密使，無位宰相上者，獨曹利用嘗在王曾、張知白上. 臣忝知禮義，不敢效利用所為，以紊朝著. 」固辭乃止. 夏人犯大順，慶帥李復圭以陳圖方略授鈐轄李信等，趣使出戰. 及敗，乃妄奏信罪. 彥博暴其非，宰相王安石曲誅信等，秦人冤之. 慶州兵亂，彥博言於神宗曰：「朝廷行事，務合人心，宜兼採眾論，以靜重為先. 陛下厲精求治，而人心未安，蓋更張之過也. 祖宗法未必皆不可行，但有偏而不舉之敝爾. 」安石知為己發，奮然排之曰：「求去民害，何為不可？若萬事隳脞，乃西晉之風，何益於治？」御史張商英欲附安石，摭樞密使他事以搖彥博，坐不實貶. 彥博在樞府九年，又以極論市易司監賣果實，損國體斂民怨，為安石所惡，力引去. 拜司空、河東節度使、判河陽，徙大名府. 身雖在外，而帝眷有加.
時監司多新進少年，轉運判官汪輔之輒奏彥博不事事，帝批其奏以付彥博曰：「以侍中舊德，故煩臥護北門，細務不必勞心. 輔之小臣，敢爾無禮，將別有處置. 」未幾，罷去. 初，選人有李公義者，請以鐵龍爪治河，中官黃懷信沿其制為濬川杷，天下指笑以為兒戲，安石獨信之，遣都水丞范子淵行其法. 子淵奏用杷之功，水悉歸故道，退出民田數萬頃. 詔大名核實，彥博言：「河非杷可濬，雖甚愚之人，皆知無益，臣不敢雷同罔上. 」疏至，帝不悅，復遣知制誥熊本等行視，如彥博言. 子淵乃請覲，言本等見安石罷，意彥博復相，故傅會其說. 御史蔡確亦論本奉使無狀. 本等皆得罪，獨彥博勿問. 尋加司徒.
元豐三年，拜太尉，復判河南. 於是王同老言至和中議儲嗣事，彥博適入朝，神宗問之，彥博以前對英宗者復於帝曰：「先帝天命所在，神器有歸，實仁祖知子之明，慈聖擁佑之力，臣等何功？」帝曰：「雖云天命，亦繫人謀. 卿深厚不伐善，陰德如邴吉，真定策社稷臣也. 」彥博曰：「如周勃、霍光，是為定策. 自至和以來，中外之臣獻言甚眾，臣等雖嘗有請，弗果行. 其後韓琦等訖就大事，蓋琦功也. 」帝曰：「發端為難，是時仁祖意已定，嘉祐之末，止申前詔爾. 正如邴吉、霍光，不相掩也. 」遂加彥博兩鎮節度使，辭不拜. 將行，賜宴瓊林苑，兩遣中謁者遺詩祖道，當世榮之.
王中正經制邊事，所過稱受密旨募禁兵，將之而西. 彥博以無詔拒之，中正亦不敢募而去. 久之，請老，以太師致仕，居洛陽. 元祐初，司馬光薦彥博宿德元老，宜起以自輔. 宣仁后將用為三省長官，而言事者以為不可，及命平章軍國重事，六日一朝，一月兩赴經筵，恩禮甚渥. 然彥博無歲不求退，居五年，復致仕. 紹聖初，章惇秉政，言者論彥博朋附司馬光，詆毀先烈，降太子少保. 卒，年九十二. 崇寧中，預元祐黨籍. 後特命出籍，追復太師，諡曰忠烈.
彥博逮事四朝，任將相五十年，名聞四夷. 元祐間，遼|契丹使耶律永昌、劉霄來聘，蘇軾館客，與使入覲，望見彥博於殿門外，卻立改容曰：「此潞公也邪？」問其年，曰：「何壯也！？軾曰：「使者見其容，未聞其語. 其綜理庶務，雖精練少年有不如；其貫穿古今，雖專門名家有不逮. 」使者拱手曰：「天下異人也. 」既歸洛，西羌首領溫溪心有名馬，請於邊吏，願以饋彥博，詔許之. 其為外國所敬如此.
彥博雖窮貴極富，而平居接物謙下，尊德樂善，如恐不及. 其在洛也，洛人邵雍、程灝兄弟皆以道自重，賓接之如布衣交. 與富弼、司馬光等十三人，用白居易九老會故事，置酒賦詩相樂，序齒不序官，為堂，繪像其中，謂之「洛陽耆英會」，好事者莫不慕之. 神宗導洛通汴，而主者遏絕洛水，不使入城中，洛人頗患苦之. 彥博因中使劉惟簡至洛，語其故，惟簡以聞. 詔令通行如初，遂為洛城無窮之利.
彥博八子，皆歷要官. 第六子及甫，初以大理評事直史館，與邢恕相善. 元祐初，為吏部員外郎，以直龍圖閣知同州. 彥博平章軍國，及甫由右司員外郎引嫌改衛尉、光祿少卿. 彥博再致仕，及甫知河陽，召為太僕卿，權工部侍郎，罷為集賢殿修撰、提舉明道宮. 蔡渭、邢恕持及甫私書造梁燾、劉摯之謗，逮詣詔獄，及甫有憾於元祐，從而實之，亦坐奪職. 未幾，復之，卒.
龜甲萬
龜甲萬（キッコーマン株式會社）. 日本國貨殖會也. 在千葉縣野田市. 兵庫縣有高砂工場. 東京本社在港區西新橋. 主營醬油. 初爲野田醬油會社. 其地自江戶以來好產醬油，至大正六年十二月七日，茂木、高梨、堀切三家立社. 昭和五十五年改稱. 歷來好通諸國，今百餘國皆有之，特以美國爲盛. 天下醬油，半出龜甲. 今會長茂木友三郎. 社長染谷光男.
分類:日本企業
臺北交流道
臺北交流道，或曰重慶北路交流道. 其台灣中山高速公路交流道也，同圓山交流道居臺北市. 標25.1K.
鄰近交流道
前：圓山交流道
後：三重交流道
穿母
穿母（中古拼音：chjen），中古漢音聲母也，三十六字母之一，正齒音，隸照組，次清. 穿二者，初母也，穿三者，昌母也.
今音穿母仍齒音，平捲不分者，作次清齒音，分平捲者，大抵捲舌，穿二或平.
雲林
雲林或謂
魯迅
周樹人，字豫才，本名樟壽，字豫山，以筆名魯迅名世. 清光緒七年生，浙江紹興人. 其先出宋大儒周敦頤. 祖福清，同治十年進士. 福清生伯宜，伯宜生三子，樟壽居長，次曰櫆壽，次曰松壽，伯仲俱有文名.
光緒十九年，福清以科舉弊案獲罪，定斬監候. 縲絏八年，家人耗巨金得免. 未幾，伯宜病歿，家道由是中落. 二十四年，樟壽入學江南水師學堂，改名樹人，旋轉江南陸師礦路鐵路學堂，二十七年學成.
越明年，留學東瀛. 於東京弘文學院習日語，後入仙臺醫學專門學校習西洋醫術，蓋因伯宜病時，醫者用藥怪異，而疑歧黃皆騙術也. 其間，觀日俄戰爭之幻燈片，悟國人心愚甚於體弱. 欲強國，則醫體不及醫心，乃棄醫從文.
三十二年，奉母命回國完婚，妻朱氏. 旋又赴日，宣統元年返國.
民國元年，蔡元培舉樹人為教育部僉事. 七年，以筆名魯迅著白話小說《狂人日記》，諷封建舊制，或曰今世白話文之祖也.
十五年，章士釗以樹人蠱惑師生，不堪任事，黜其職. 訴至有司，案驗乏據，當復職. 判文既下，而樹人不欲歸，掛冠辭焉. 復以贊學生運動見緝，南下廈門大學，任文科教授.
翌年春，轉赴廣州，有許氏女，慕其才華，遂私之. 十月，遷居上海租界，往來多騷客，好諷議國事. 又嘗群集成會，砭斥時弊，並力倡新文化運動，以樹人為魁首.
二十五年，癆疾日甚，卒於上海，年五十六，歸葬萬國公墓.
子海嬰，中共委以政協委員. 海嬰子令飛，今居臺灣，亦屬文.
又，樹人著論頗豐，小說、散文皆有建樹. 有《魯迅全集》傳世. 世評不一，中共建國後，諡贈甚高；民國居臺，屢加貶抑.
分類:光緒列傳 分類:紹興市列傳
三佛齊
室利佛逝（श्रीविजय），或曰三佛齊. 位居爪哇一隅，馬六甲以南. 公元七世紀立，十四世紀歿. 人民以梵文為文字，乃中國藩屬.
初母
初母（中古拼音：chrio），中古漢音聲母也，正齒音，隸莊組，次清. 初昌合流，成穿，因處二等，稱之穿二.
擬音
擬音有二，一擬/ʈʂʰ/，一擬/t͡ʃʰ/.
古今音變
當世漢語分平捲舌者，有三型：南京、濟南、昌徐. 南京型初二捲而初三平，濟南型初母捲，昌徐型初母平. 不分平捲者，作次清齒音，派陰聲調.
無論吳漢，皆讀さ行.
仍初.
轉生，派陰聲調.
臧僖伯
臧僖伯，魯孝公子也. 名彄，字子臧，謚僖.
事
隱公五年，公欲如棠觀魚. 臧僖伯諫之，公弗從，曰:「余將略封」，乃往，陳魚而觀之. 僖伯稱疾而不從.
據
分類:周列傳 分類:山東省列傳
蔡士英
蔡士英字伯彥，號魁吾. 世居遼東錦州. 從祖大壽降清，授世職牛錄章京，隸漢軍正白旗. 從轉戰山東、福建有功，授僉都御史. 順治間，累遷至右副都御史. 順治六年，總管八旗紅衣大炮. 順治九年，出為江西巡撫，疏陳兵後荒蕪，請除荒田賦額十萬八千五百四十頃有奇. 又上疏論銅塘封禁山不宜開採，咸為民所頌. 順治十二年，尋改漕運總督，加兵部尚書，以疾告歸.
順治十三年，錢謙益赴淮安訪蔡士英，必與復明運動相涉.
康熙六年，捐資重修三官廟.
康熙十三年，卒，諡曰襄敏.
中國社會科學院大學
中國社會科學院大學者，略稱社科大，華夏之大學也，在京. 西元一九七八年，改革開放既始，設中國社會科學院研究生院. 二零一七年，併中國青年政治學院（中共中央團校）之本科，創中國社會科學院大學，遂本、研合一. 訓曰篤學、慎思、明辨、尚行.
滑輪
滑輪，一名鹿盧，機械也. 輪有槽，環樞而動，索在輪上，負荷牽曳以為工器者也. 分定、動、組合：定滑輪，中樞不動者也；動滑輪，隨物偕動者也；至於定動協合，以節功力者，謂之滑輪組.
性
縮圖 一、索在定滑輪左下者之引力與索在定滑輪右下者之引力同.
辛亥革命
分類:民國紀事 分類:宣統紀事
華表
華表者，石柱也，對樹於宮門甬道側，亦名神道柱、石望柱.
華表形制，下以座承之，座式或須彌、或蓮花，座上立柱聳然，佈以雲紋，龍盤其上，柱端雲板橫焉，柱頂置盤，號曰「承露」，盤中神獸踞之. 座方而盤圓，以應「天圓地方」也. 其頂之神獸，其名曰「犼」，又細分，居宮門內者，其首望宮內，號曰「望君出」，意謂諫君王不可留戀後宮；居外者，望宮外，號曰「望君歸」，諫以莫戀雲遊，回朝理政者也.
考華表之傳承，久矣. 上古，先民立柱以示方位，其名為桓、表，又云堯舜時，立謗木以納諫，今之雲板是也. 亦有樂器、圭表之說，不一而足. 今名於世者，天安門前之表也，其西者毀於庚子兵火，雖巧匠補綴，創痕宛然.
日本神社必設朱門，稱曰鳥居，而識以華表. 《和名類聚抄》《節用集》皆如是作. 日人有鳥居氏，字亦作華表，而訓鳥居也.
子魚
子魚，宋人也. 爲宋桓公子，襄公兹父庶兄.
事
桓公有疾，兹父請立子魚，辭之. 襄公國宋，任其爲相. 十三年，伐鄭，與援鄭之楚戰於泓. 宋人即成列，楚人未既濟. 子魚見之，諫公俟其半渡而擊之. 公以不義而弗從. 既楚師濟而未成列，復諫之，公亦不從. 既陳，戰，宋師敗績，公傷股，門官殲焉. 十五年，公以舊傷發，薨畢.
據
分類:宋公世家
楚熊霜
楚熊霜，羋姓，熊氏，諱霜，楚熊嚴之子. 周時楚君. 熊霜元年，周宣王初立. 六年，薨，三弟爭立. 仲雪死；叔堪避難於濮；少弟季徇立，是為熊徇.
引據
分類:楚王世家
爬網蟲械
爬網蟲械，亦稱網蛛，屬電腦程式. 編程者造之，以收網上情報.
縮圖|網蛛構造圖
夫今之網路，廣矣. 若能遍巡，則曉天下事. 然網站之衆如天上諸星，世人未有能遍覽者. 遂造網蛛以巡之.
夫網蛛之用，先告以一址，網蛛循之得頁. 新址若載於頁，乃循之而得新頁. 若復見新址，乃復循之；往復如是. 蓋一址既得，網蛛乃自行，不假人助.
據
分類:軟體
崔致遠
崔致遠，字海雲，新羅王京沙梁部人，大中十二年生. 父誠之. 年十二，入唐. 閱六年，乾符元年，勤學及第. 授宣州溧水縣尉. 在官學不輟. 黃巢亂，高駢辟致遠爲從事，奉公凡四年. 作《討黃巢檄》. 光啟元年，還新羅. 官侍讀兼翰林學士，守兵部侍郞，知瑞書監. 出爲太山郡太守. 轉富城郡太守. 嘗奉使入唐. 時新羅國政凋敝，致遠遂無仕進之心. 自放於山林. 隱伽耶山海印寺. 終老焉. 高麗顯宗朝，追謚文昌. 致遠善屬文，時與羅隱相知.
阮元
阮元，字伯元，江蘇儀徵人. 祖玉堂，官湖南參將，從征苗，活降苗數千人.
元，乾隆五十四年進士，選庶吉士，散館第一，授編修. 逾年大考，高宗親擢第一，超擢少詹事. 召對，上喜曰：「不意朕八旬外復得一人！」直南書房、懋勤殿，遷詹事. 五十八年，督山東學政，任滿，調浙江. 歷兵部、禮部、戶部侍郎.
嘉慶四年，署浙江巡撫，尋實授. 海寇擾浙歷數年，安南夷艇最強，鳳尾、水澳、箬黃諸幫附之，沿海土匪勾結為患. 元徵集群議為弭盜之策，造船砲，練陸師，杜接濟. 五年春，令黃岩鎮總兵岳璽擊箬黃幫，滅之. 夏，寇大至，元赴台州督剿，請以定海鎮總兵李長庚總統三鎮水師，並調粵、閩兵會剿. 六月，夷艇糾鳳尾、水澳等賊共百餘艘，屯松門山下. 遣諜間水澳賊先退，會颶風大作，盜艇覆溺無算，餘眾登山，檄陸師搜捕，擒八百餘人. 安南四總兵溺斃者三，黃岩知縣孫鳳鳴獲其一，曰倫貴利，磔之. 九月，總兵岳璽、胡振聲會擊水澳幫，擒殲殆盡. 土匪亦次第殲撫. 浙洋漸清，而餘盜為蔡牽所並，閩師不能制，勢益熾，复時犯浙. 李長庚巳擢提督，元集貲與造霆船成，配巨砲，數破牽於海上. 八年，奏建昭忠祠，以歷年捕海盜傷亡將士從祀. 盜首黃葵集舟數十，號新興幫，令總兵岳璽、張成等追剿，逾年乃平之. 偕總督玉德奏請以李長庚總督兩省水師，數逐蔡牽幾獲，而玉德遇事仍掣肘. 十年，元丁父憂去職，長庚益無助，復與總督阿林保不協，久無成功，遂戰歿.
十一年，詔起元署福建巡撫，以病辭. 十二年，服闋，署戶部侍郎，赴河南按事. 授兵部侍郎，復命為浙江巡撫，暫署河南巡撫. 十三年，乃至浙，詔責其防海殄寇. 秋，蔡牽、朱濆合犯定海，親駐寧波督三鎮擊走之，牽复遁閩洋. 時用長庚部將王得祿、邱良功為兩省提督，協力勦賊，元議海戰分兵隔賊船之策，專攻蔡牽. 十四年秋，合擊​​於漁山外洋，竟殄牽，詳得祿等傳. 元兩治浙，多惠政，平寇功尤著雲.
方督師寧波時，奏請學政劉鳳誥代辦鄉試監臨，有聯號弊，為言官論劾，遣使鞫實，詔斥徇庇，褫職，予編修，在文穎館行走. 累遷內閣學士. 命赴山西、河南按事，遷工部侍郎，出為漕運總督. 十九年，調江西巡撫. 以捕治逆匪胡秉耀，加太子少保，賜花翎. 二十一年，調河南，擢湖廣總督. 修武昌江堤，建江陵范家堤、沔陽龍王廟石閘.
六年，調雲貴總督. 滇鹽久敝，歲絀課十餘萬，元劾罷蠹吏，力杜漏私；鹽井衰旺不齊，調劑抵補，逾年課有溢銷，酌撥邊用. 騰越邊外人時入內地劫掠，而保山等處邊人曰枲僳，以墾山射獵為生，可用，乃募枲僳三百戶屯種山地，以御邊外人，即以溢課充費，歲有擴充. 邊外人畏威，漸有降附者. 十二年，協辦大學士，仍留總督任. 車里土司刀繩武與叔太康爭鬥，脅官求助，檄鎮道擊走之，另擇承襲乃安. 越南保樂州土官農文云內閧，嚴邊防勿使竄入，亦不越境生事，尋文云走死. 詔嘉其鎮靜得大體. 十五年，召拜體仁閣大學士，管理刑部，調兵部. 十八年，以老病請致仕，許之，給半俸，瀕行，加太子太保. 二十六年，鄉舉重逢，晉太傅，與鹿鳴宴. 二十九年，卒，年八十有六，優詔賜卹，諡文達. 入祀鄉賢祠、浙江名宦祠.
沙石集
《沙石集》，佛教說話集也. 日本鐮倉朝中葉，無住道曉編纂. 行文雜以假名. 十卷. 說話之數，維百五十話前後. 弘安二年起筆，六年成. 其後加筆不絕，廣泛流傳，異本維夥. 厥如是分類：記述多者，屬廣本系；記述少者，屬略本系.
完本註解，收於巖波書店《日本古典文學大系·八十五》及小學館《新編日本古典文學全集·五十二》. 分類:說話集
阮元
元博學淹通，早被知遇. 敕編石渠寶笈，校勘石經. 再入翰林，創編國史儒林、文苑傳，至為浙江巡撫，始手成之. 集四庫未收書一百七十二種，撰提要進禦，補中秘之闕. 嘉慶四年，偕大學士朱珪典會試，一時樸學高才搜羅殆盡. 道光十三年，由雲南入覲，特命典試，時稱異數. 與大學士曹振鏞共事意不合，元歉然. 以前次得人之盛不可復繼，歷官所至，振興文教. 在浙江立詁經精舍，祀許慎、鄭康成，選高才肄業；在粵立學海堂亦如之，並延攬通儒：造士有家法，人才蔚起. 撰十三經校勘記、經籍篡詁、皇清經解百八十餘種，專宗漢學，治經者奉為科律. 集清代天文、律算諸家作疇人傳，以章絕學. 重修浙江通志、廣東通志，編輯山左金石志、兩浙金石志、積古齋鐘鼎款識、兩浙輶軒錄、淮海英靈集，刊當代名宿著述數十家為文選樓叢書. 自著曰揅經室集. 他紀事、談藝諸編，並為世重. 身歷乾、嘉文物鼎盛之時，主持風會數十年，海內學者奉為山斗焉.
據
《清史稿·阮元傳》 分類:清列傳
薛禮
薛仁贵 ，名禮，字仁貴，絳州龍門人，河東薛氏南祖，唐之名将.
生平
先祖為北魏將領薛安都，薛仁貴乃其六世孙也，北魏新野、武关二郡太守、都督、澄城县公薛荣之曾孙，北周御伯中大夫薛衍之孙，隋襄城郡赞治薛轨之子. 薛仁貴，少貧賤，以耕為業，妻柳氏.
國旗
國旗，旗也，所以象表國家. 自一國之內，學校、議會、裁判所之地，及於萬國之間，會議行事之時，皆高揭之. 其國民亦可揚之. 至船舶艟舸、軍|軍士兵卒，亦用彰所屬. 國家每示弔|哀弔之意，降半旗，此弔旗也.
蛇
替代文字|縮圖|蛇 蛇，蟲也，從蟲而長，象冤曲垂尾形. 古亦作它. 無足爬蟲之總名也. 其體纖而無肢，通體佈鱗. 環宇之蛇皆肉食動物也. 屬十二地支.
據
分類:爬行類
子路
仲由，字子路，嘗為季氏宰，故亦稱季路. 魯卞人也，周景王三年生.
由好勇重信. 嘗陵暴孔子. 子曰：「汝何好樂？」对曰：「好長劍. 」子曰：「吾非此之問也. 徒謂以子之所能，而加之以學問，豈可及乎？」子路曰：「南山有竹，不揉自直，斬而射之，通於犀革. 以此言之，何學之有？」曰：「括而羽之，鏃而礪之，其入不亦深乎？」子路拜曰：「敬受教. 」後乃儒服委質因門人請為弟子.
子路以政事稱. 嘗從孔子遊列國，為之御. 子路為孔子侍衛，以其好勇，侮慢之人不敢有惡言，故孔子曰：「自吾得由，惡言不聞於耳. 」
與曾皙、冉有、公西華侍孔子坐，夫子問曰：「如或知爾，則何以哉？」率爾對曰：「千乘之國，攝乎大國之間，加之以師旅，因之以飢饉；由也為之，比及三年，可使有勇，且知方也. 」其言不讓，子哂之.
子多諷由，曰：「由也好勇過我，無所取材. 」又曰：「片言可以折獄者，其由也歟？」亦贊之聞過則喜，曰：「千乘之國，可使治其賦也. 」
周敬王四十年，衛蕢聵挾大夫孔悝作亂，逐其子出公自立，是為莊公，時由為悝邑宰，欲殺悝，未果，蕢聵乃下石乞、壺黶攻子路，斷子路纓. 子路曰：「君子死而冠不免. 」乃棄兵結纓，遂死. 子嘗曰：「若由也，不得其死然. 」果驗也. 子路既卒，悝醢之，孔子聞，食則覆醢.
由性至孝，二十四孝有為親負米，即由也.
圭表
縮圖|圭表也 圭表者，度量日影之器也. 置圭於正北，日影方可顯於表上，以此定節氣，正曆法也.
史
昔上古陶寺邦國時，天文官掌之，以測天象，授民時也.
周公置度量日影之器，名曰圭表也.
元時若思造觀星台，觀天象以正曆法也.
據
分類:天文
緩刑
緩刑者，刑也. 或有人犯事當徒，或念其悔悟，或念其有功，又或犯事有因，許暫緩入獄. 釋之. 以數年為限，間有作奸犯科之事者，可獲徒刑. [[Category:刑]]
大同樂會
大同樂會主考中國民樂，在上海法租界，鄭覲文建於西元一九二〇年. 初，蔡元培、葉恭綽、梅蘭芳、程硯秋、周信芳諸君協贊之，乃立此會. 覲文兼樂務主任. 汪昱庭、楊于鋪等任教師. 有樂隊，凡三十人. 初立時，以琴瑟樂社聞，後改名. 會址，法租界愛多亞路千有四號，寓於私屋之內. 二二年，遷至滋山路三十六號. 後值日寇，會遷重慶，未幾而休.
分類:民國紀事
裴鉶
裴鉶，唐懿宗、僖宗時人. 號谷神子. 高駢鎮交州，鉶在駢幕作侍御史、内供奉. 其間為駢作《傳奇》，多記神仙逸事. 或謂鉶在洪州鐘陵修道，故成此書，或謂鉶以此悅駢. 未詳其故. 乾符五年，授成都節度副使. 以降不傳. 光啟三年，駢死揚州，鉶或從死. 復有文翁石室詩一首. 天威径新鑿海派碑文一篇. 道生旨一卷. 今人謂傳奇者，由鉶之書名也.
伍廷芳
伍廷芳者，中華民國法學士也. 清道光二十二年生於南洋馬六甲. 及長，徙香港以習律法. 光緒中，授二等公使銜使美. 宣統三年，共和肇興，廷芳乃從革命. 未幾，受命主南北議和於滬. 正月，拜南京臨時政府司法總長，尋辭. 民國五年，大總統袁世凱歿. 廷芳遂入燕任外交總長. 當是時，嗣總統黎元洪與國務總理段祺瑞相爭. 廷芳素善黎而遠段，乃欲致仕，上不從. 翌年五月，元洪免祺瑞閣揆職，遂授廷芳署理. 七月，廷芳赴粵響應孫文等起事，復任外交部長暨廣東省長. 十一年，廷芳以疾卒於廣州. 年七十有九.
陶寺遺址
縮圖|陶寺朱書，或文堯也 陶寺，龍山文化之遺址也. 處臨汾之地，轄地甚少，不及二里頭，故曰邦國也. 其國或曰堯都，或曰禹都，眾議紛紛，無人知其解也.
其遺址有朱書出土，有二字，或文堯也，或禹|文命也. 亦有圭表，觀像台見於此，因羲和觀天象，受民時，亦有羲和之國論也.
是至中期，其王殘暴，故窮黎起兵，大破上族區，石峁邦國見此，舉兵南下，趁虛而入，乃奪陶寺之權也.
陶寺末，斯二里頭朝立，不能敵，遂於眾文化沒也.
乙未屠呦呦受諾獎事
乙未屠呦呦受諾獎事. 屠呦呦，中國人，通藥學. 千九五五年，畢業於北京醫學院. 後歷任碩士生導師、博士生導師，而爲中國中醫科學院首席科學家. 千九七二年，得青蒿素，善治瘧疾之患. 坐是二千十五年十月，受諾貝爾醫學獎.
十月五日，瑞典卡羅琳醫學院謂，有屠氏青蒿素，瘧疾之死率乃犖然大降，故授獎焉. 此中國本土受科學類諾獎之先. 時中國醫界，獎纍有所得，所得莫能軒翥其上. 十二月七日，屠氏講演於卡羅琳學院，題曰《青蒿素之發見：中醫爲世界獻禮》.
分類:中華人民共和國紀事
冷岸環球種庫
縮圖|冷岸種庫圖 冷岸環球種庫在挪威冷岸群島，所以貯存宇內之農種. 如危際失種，則冷岸之庫可以補之. 素以「寰宇農|農業方舟」聞，而聯合國糧農會襄助之. 建設之資，計四千五百萬挪威克朗，由挪威政府承償. 西元二〇〇八年始用. 一五年，以敘利亞內戰，就庫請種. 此冷岸庫用世之權輿也. 一七年五月，以天地日暖，凍土融化，庫門水災.
引據
分類:挪威史
盛岡市
盛岡市屬日本岩手縣. 縣府在焉.
沿革
明治廿二年，立市.
大正二年，倂岩手郡厨川村之一部.
昭和三年，倂岩手郡米內村. 十五年，倂岩手郡厨川村. 十六年，倂岩手郡：淺岸村、中野村、本宮村. 三十年，倂岩手郡：簗川村、玉山村之一部、瀧澤村之一部、太田村、雫石町之一部. 卅六年，割市之一部於岩手郡玉山村.
平成四年，倂紫波郡城南村. 十八年，倂岩手郡玉山村.
地理
東臨下閉伊郡岩泉町、宮古市，南接花卷市、紫波郡紫波町、同郡矢巾町，西靠岩手郡雫石町、瀧澤市，北伴八幡平市、岩手郡岩手町、同郡葛卷町.
它典
分類:東北地方區劃‎
徐樂吾
徐樂吾，善命理1886_1949. 光緒十二年三月初三申時生，是年三月初二清明，四月初二亥時立夏. 其自評曰「年六十二丁亥，衝命，火又為洩克，壽元至是而終，如六十一歲未死，及至六十三歲戊子，不能延至六十四之己丑歲，以戊子年申子辰乃大水局故. 」而樂吾先生之生平不得考，此文作於徐先生五十歲時. 一九四九年，卒，年六十三. 韋千里先生作文曰：「樂吾先生，以心疾不治死戊運戊子，年六十三. 」足證徐先生自評之信.
文作
分類:民國列傳
楚熊徇
祖
熊延
子孫
分類:楚王世家
靑森市
沿革
明治卅一年，東津輕郡青森町爲青森市.
昭和二年，倂東津輕郡：瀧內村之一部、造道村之一部. 七年，倂東津輕郡大野村之一部. 十四年，倂東津輕郡油川町. 廿六年，倂東津輕郡瀧內村. 廿九年，倂東津輕郡大野村. 卅年，倂東津輕郡：筒井町、橫內村、東嶽村、高田村、濱館村、荒川村、新城村、奧內村、原別村. 卅一年，倂東津輕郡後潟村. 卅七年，倂東津輕郡野內村.
平成十七年，青森市、南津輕郡浪岡町合、而爲青森市.
地理
處本州最北. 近靑森縣中央. 津輕地方即是縣以西之域，而市居此地方北東部. 市與東津輕郡町村同爲東靑地域. 市中闊原，靑森平野也. 北面靑森灣，陸奧灣之支也. 自南至東，綿亙八甲田山、東岳山地，奥羽山脈北端也. 西則梵珠山地，津輕半島之脊也；又有夷疇，津輕平野也. 其闠闤之地，帶以青森湾，延至青森平野，長敷若扇. 斯市也，政樞是執，食貨亦暢，通運疏瀹，津帆翳日.
北臨陸奧灣. 東鄰東津輕郡平內町、上北郡七戶町，南接十和田市、平川市、黑石市、南津輕郡藤崎町、北津輕郡板柳町，西依五所川原市，北至東津輕郡蓬田村.
它典
分類:東北地方區劃‎
斗六市
斗六市，處雲林縣之東，雲林縣治所，亦為雲林縣之政治、經濟、文化、教育、醫療中心. 東鄰南投竹山，南接古坑，西連虎尾、斗南，北界莿桐、林內，方九十三平三公里，口十萬七千有奇，冠於全縣.
交通
與林內交界，有斗六交流道，可接第二高速公路南來北往；七八號東西向快速道路連絡東西；省道台一丁公路，北接莿桐達中山高速公路西螺交流道，南接斗南達斗南交流道；省三號公路北接林內、竹山，南接古坑、梅山；縱貫鐵路經本市中心，交通網路便捷迅速.
教育
本市現有國立雲林科技大學一所，私立環球科技大學一所，國立斗六高中、斗六家商各一所，縣立國中三所，私立正心中學一所，縣立國民小學十三所，私立維多利亞雙語中小學一所及數十所幼稚園、托兒所，師資優秀，教學設備完善，使自學前教育以迄大學教育均能就近求學，避免負笈他鄉飽受舟車勞頓之苦.
魯隱公
魯隱公諱息，姬姓，惠公之子也，周公之八世孫. 亦爲《春秋》之首君.
傳
息既冠，父惠公爲其娶於宋. 宋女之魯，惠公甚美之，因自納也. 宋女是爲仲子，生公子允. 及惠公薨，以息長而賢能，大夫皆舉之，息遂君魯.
五年春，公欲於棠觀魚，臧僖伯諫而不受.
八年，與鄭易封，祊及許田二邑既易，國內君子皆相譏之.
十年春，以翬爲先帥，糾齊、鄭之師以伐宋，終敗宋師於菅. 取郜、防.
十一年秋，七月，公會齊侯、鄭伯伐許. 既剋許，許莊公奔衛，齊侯以許讓公，公以不義而弗受，乃與鄭伯. 公子翬請殺允，公弗從. 翬懼允聞此事，因反譖於桓公. 十一月，公見弒於弟允. 允即位，是爲桓公.
據
分類:魯公世家
中國同盟會
中國同盟會，由興中會、華興會、光復會而合，所謀皆覆清之事. 光緒三十一年立於日京. 時日本有反對增租同盟會、國民同盟會，中國學生留學其國，深受浸染，遂效「同盟會」之名. 治會者，孫中山、宋教仁、黃興、黃元秀、章太炎等. 以包羅甚眾，時而內訌. 辛亥後，同盟會改立國民黨. 是黨中華革命黨、中國國民黨所自也.
引據
分類:清紀事
崇母
崇母（中古拼音：zriung），中古漢音聲母也，正齒音，隸莊組，全濁. 崇船合流，成牀，因處二等，稱之牀二.
擬音
擬音有二，一擬/dʐ/，一擬/d͡ʒ/.
古今音變
當世漢語分平捲舌者，有三型：南京、濟南、昌徐. 南京型崇二捲而崇三平，濟南型崇母捲，昌徐型崇母平. 不分平捲者，作全清或次清齒音，派陽聲調. 或擦化. 吳語入邪.
吳音讀ざ行，漢音讀さ行.
清化，轉莊、初、生.
古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
漫畫時光
《漫畫時光》，雜誌也，所載皆四格漫畫，而芳文社刊行之. 創刊號爲一九八一年六月號，是年五月七日始售. 而後毎月七日行世. 然地域殊異，或時非七日而賣之. 共通雑誌編號：〇八六四五. 通稱「時光」.
簡史
芳文社素以漫畫聞，嘗刊《週刊漫畫時光》，開日本週刊漫畫雜誌之先河. 昭和五十六年，《週刊》別梓〈特刊三月十八日號〉. 同年，自立創刊，專收四格漫畫. 漫畫雜誌而獨載四格者，日本莫先之.
丁汝昌
丁汝昌，字禹廷，安徽廬江人，道光十六年生. 初投太平軍，見勢不成，隨所部降湘軍，隸長江水師，從劉銘傳征捻，積勳至參將. 捻平，晉提督.
漫畫時光
他典
分類:漫畫雜誌
丁汝昌
光緒初，留北洋差序，赴英國購兵艦，歷法、德各營壘廠局，還綜水師. 八年，朝鮮與美議互市，請蒞盟，汝昌與道員馬建忠東渡監約. 既而朝軍譁變，焚日使署，遂率濟遠、揚威二艦赴仁川、漢城護商，而日軍已先至，汝昌還請益師. 隨統七艦以濟，薄王京，與吳長慶及建忠謁李應罡，執以歸.
九年，授天津鎮總兵. 會越南南定陷，乘兵艦往江平及欽州白龍尾，徼循海口. 十四年，定海軍經制，命為海軍提督. 軍故多閩人，汝昌以淮軍寄其上，恆為所制. 總兵以下多陸居，軍士亦去船以嬉，又值部議停購船械，數請不獲，蓋海軍廢弛久矣. 二十年，加賞尚書銜.
甲午戰起，汝昌欲至濟物浦先攻日艦，將啟行，總署電柅之. 逮日艦縱橫海上，海軍始集大東溝、鴨綠江口. 定遠號為汝昌座船，戰既酣，擊傷其西京丸一艘. 已，致遠彈藥盡，被擊，總兵鄧世昌戰死.
逾歲，日軍陷榮城，分道入衛. 汝昌亟以木簰塞東西兩口，復慮南岸三台不守、砲資敵，欲毀龍廟嘴台砲，陸軍統將戴宗騫電告鴻章，責其通敵誤國，不果毀. 待援師不至，乃召各統領力戰解圍. 會日暮大風雪，汝昌盡毀緣岸民船，而南北岸已失，日艦入東口猛攻，定遠重傷，汝昌命駛東岸，俄沉焉，軍大震，競向統帥乞生路，汝昌弗顧，自登靖遠巡海口.
未幾，日艦宵入口門，擊沉來遠、威遠，眾益. 道員牛昶炳等相鄉泣，集西員計議. 馬格祿欲以眾挾汝昌，德人瑞乃爾潛告曰：「眾心已變，不如沉船夷砲台，徒手降，計較得. 」汝昌從之，令諸將同時沉船. 不應，遂以船降，而自鴆死，於是威海師覆焉. 事聞，諸將皆被卹，汝昌以獲譴，典弗及，上令鎖柩村頭昭罪，籍沒家產.
宣統二年，海軍部立，鎮國公率舊將薩鎮冰等請賜卹，遂復官. 中華民國元年，始歸葬焉.
鄭靖王
明鄭靖王朱瞻埈，永樂二年生. 明仁宗庶次子，母李賢妃. 二十二年十月十一日用皇孫封鄭王. 仁宗崩，明誠孝昭皇后令與嫡弟襄王瞻墡監國. 宣德四年，赴國鳳翔府，以隴人多瘿，正統九年，改國懷慶府，王多暴怒杖人至死，稍不如意輒系殺之. 英宗欲置強相，以御史周瑛為長史，後稍戢，王成化二年薨. 子祁鍈襲爵.
王室
妃張氏 夫人張氏
麥
縮圖|小麥 凡麥有數種. 小麥曰來，麥之長也；大麥曰牟，曰穬；雜麥曰雀，曰蕎. 皆以插種同時，花形相似，粉食同功，而得麥名也.
四海之內，燕、秦、晉、豫、齊、魯諸道，庶民粒食者，小麥居半. 西及蜀、滇，東至閩、越、吳、楚腹焉，方長六千里中，種小麥者，二十分而一. 然磨面以為捻頭、環餌、饅首、湯料之需，而饔飧所不及焉.
種餘麥者，五十分而一；閭閻作苦，以充朝膳，而貴介不與焉. 穬麥獨產陝西，吐蕃亦栽，一名青稞，即大麥隨土而變之種，其皮成青黑色，秦人專以飼馬，若遇飢荒，人乃良之. 又有種大麥者，麥亦有粘者，河洛用以釀酒. 雀麥修葉細穗，穗中又分十數細子，間亦野生. 蕎麥實非麥類，然以其為粉療飢，傳名為麥，則麥之而已.
凡北地小麥，歷四時之氣，自秋播種，明年初夏方收. 南方者，種與收期，時日差短. 江南麥花夜發，江北麥花晝發，亦一異也. 大麥種獲期與小麥相同. 蕎麥則秋半下種，不兩月而即收. 其苗遇霜即凋，邀天降霜遲，遲則有收矣.
據
分類:基礎之文
漫畫時光綺羅羅
《漫畫時光綺羅羅》，雜誌，載四格漫畫，多得萌風，芳文社所刊. 毎月九日刊行. 標語曰「心怦怦兮☆遊目騁懷四格誌」，略記「D☆V」. 平成十四年五月創刊.
他典
分類:漫畫雜誌
貴陽市
貴陽市者，中國貴州之省會也. 地方圓四千零六十八平方公里，民有四百七十餘万.
閩太祖
閩太祖昭武孝皇帝諱王審知，字信通，一字詳卿，光州固始人也，父恁，世為農民. 長兄潮，固始縣佐.
時泉州刺史廖彥若為政貪暴. 潮聞之，乃引兵圍彥若，歲餘克之. 復平山賊等衆，兵峰日盛. 光啓二年，福建觀察使陳巖表潮為泉州刺史.
大順中，巖大病，遣使持書召潮，欲以兵柄授之. 未至，巖已卒. 巖之子婿范暉自稱留後，以兵扼道路. 潮聞之，遣審知往伐，圍福州. 逾年，城中食盡，斬暉出降，遂領有閩、嶺五州之地. 潮表其事. 昭宗以潮為觀察使，審知為副.
潮性暴虐，每有過，猶加鞭撻，審知無怨色. 及潮寢疾，以諸子之能皆弗如審知，乃舍諸子而立之. 乾寧四年十二月丁未，潮薨. 審知以讓次兄審邽，審邽以己無功，辭不受. 遂自稱福建留後，表於唐廷. 冊為威武軍節度、福建觀察使；俄授金紫光祿大夫、右僕射，晉檢校太保、琅琊郡王. 及朱全忠篡唐，復加中書令，封閩王.
審知雄偉長大，隆准方口，常乘白馬，軍中號曰白馬三郎. 起於隴畝，每以節儉自處. 選任良吏，省刑惜費，輕徭薄役，與民休息. 復與鄰國交好，據閩中三十餘年，國境晏然，歌舞昇平. 閩人德之，建廟以祀. 同光元年，薨，葬城北宣陵，子延翰嗣. 諡忠懿，復改諡昭武. 及延鈞稱帝，諡太祖昭武孝皇帝.
山形市
山形市屬日本山形縣，在縣東. 為縣府所在，口數居縣之首. 施行時特例市也. 初，最上氏築山形城，由是濫觴.
沿革
明治廿二年，立市.
昭和六年，倂南村山郡東澤村之一部. 十八年，倂東村山郡：鈴川村、千歲村. 廿九年，倂南村山郡：飯塚村、椹澤村、瀧山村、南沼原村、東澤村、金井村、東村山郡：金井村、大鄕村、出羽村、楯山村、高瀨村、明治村. 卅一年，倂東村山郡大曾根村、山寺村之一部、藏王村、本澤村一部、柏倉門傳村、村木澤村. 卅二年，割市一部於上山市.
地理
山：藏王連峰、千歳山. 川：須川、馬見之崎川、最上川.
東臨宮城縣仙臺市、同柴田郡川崎町，南至上山市、南陽市，西伴東村山郡山邊町、東村山郡中山町，北接天童市、東根市.
它典
分類:東北地方區劃‎
查理大學人文學院
查理大學人文學院（Fakulta humanitních studií, FHS UK）者，查理大學之院也，在布拉格. 查理大學者，捷克之大學堂也. 肇創於西元兩千年，授史、哲、文之道，今有生徒凡兩千餘.
犼
清東軒主人《述異記》云：「東海有獸名犼，能食龍腦，騰空上下，鷙猛異常. 每與龍鬥，口中噴火數丈，龍輒不勝. 康熙二十五年夏間，平陽縣有犼從海中逐龍至空中，斗三日夜，人見三蛟二龍，合鬥一犼，殺一龍二蛟，犼亦隨斃，俱墮山谷. 其中一物，長一二丈，形類馬，有鱗鬣. 死後，鱗鬣中猶焰起火光丈餘，蓋即犼也. 」
分類:中華古譚之生物
牀母
牀母（中古拼音：zriang），中古漢音聲母也，列於三十六字母，正齒音，隸照組，全濁. 牀二者，崇母也，牀三者，船母也.
今音牀母仍齒音，平捲不分者，作全清或次清齒音，分平捲者，大抵捲舌，牀二或平.
費揚武
費揚武，靖定貝勒也. 音譯又作芬古、費揚古，滿洲愛新覺羅氏. 清太祖努爾哈赤之侄、和碩莊親王舒爾哈齊第八子、鄭獻親王濟爾哈朗之弟也.
歷
明萬曆三十三年(一六零五年)生.
後金天聰五年(一六三一年)，授鑲藍旗固山額真. 從上伐明，攻大淩河城，費揚武率本旗兵圍其西南.
順治十年(一六五三年)，追封和碩簡靖定親王.
子嗣
費揚武有七子. 僅三人有爵.
攷
《清史稿·卷二一五·列傳第二·費揚武傳》
分類:清列傳
朝邑榮簡王
朝邑榮簡王朱祁鎔，宣德八年十一月初八日生，正统八年三月初九日冊封为朝邑王，成化二十三年十一月十六日以疾薨，享年五十有五，無嗣，國除.
墓葬
西元一九五八年二月，築詹東路，掘王墳，有鳳毛銅金錢十五，瓷罐一，殘銅器一，名不詳. 並其墓誌出，凡三.
《朝邑王墓誌》：「王諱祁鎔，鄭靖王之子，母妃張氏，宣德八年十一月初八日嫡生，正統八年三月初九日冊封為朝邑王，成化二十三年十一月十六日以疾薨，享年五十有五，妃呼氏，群牧所副千戶斌之女；繼妃楊氏，南城兵馬副指揮源之女，俱無出，上聞訃哀悼，輟朝一日，遷官諭祭，諡曰榮簡，命有司喪葬如制，在京親王及文武官皆致祭焉，以弘治元年葬於太行山之原，嗚呼！王生長宗室，為國藩輔，茂膺封爵，貴富兼降，壽考今終，夫復何憾，用述其□，納諸幽壙云. 」
《朝邑王妃呼氏墓誌》：「妃呼氏，群牧所副千戶斌之女，景泰三年十一月十五日冊封為朝邑王妃，成化十八年閏八月十一日以疾薨，享年五十四歲，無出訃聞. 上賜祭乃命有司官葬如制. 皇太后，中宮，東宮皆遷祭也，以成化十九年三月二十八日葬於鳳凰之原，嗚呼！妃以柔淑作嫁親藩，享有榮貴，胡不永年，爰述其概，納諸幽壙云. 成化十九年歲次癸卯春三月吉旦立. 」
《朝邑王妃楊氏墓誌》：「妃楊氏乃南城兵馬副指揮楊源之女，成化二十三年八月十三日封為朝邑榮簡王繼妃，正德五年五月二十六日以疾薨，享年四十六歲，子女無訃聞. 上賜祭乃命有司官葬如制. 慈聖康壽太皇太后 慈壽皇太后 中宮皆造祭焉，以正德六年八月十三日葬於鳳凰山之原，嗚呼！妃以淑質早嬪親藩家，享貴榮而不克夭壽，宜非命也，述其納諸幽壙用垂不朽之. 正德六年八月十三日. 」
鄭聰
鄭聰字哲順，號怡堂，泉州府武榮安平人，東寧宗親也，王鄭經之次弟，爵鎮國將軍. 迨侄鄭克塽嗣王位，晉封輔政公. 克塽降清，聰從之.
賓夕法尼亞州
賓夕法尼亞州在美利堅，地方圓十一萬九千二百八十三平方公裏，民有一千三百雨餘萬人，以松雞、鐵杉為貴. 治哈裏斯堡，郡縣六十有七，城邑七十有一，以費城為大，匹茲堡次之，阿倫敦、伊利、雷丁、斯克蘭頓再次之. 別有小鎮無數，曰公司鎮，蓋原煤鐵及運輸公司之工人居所也，今多頹棄，闃其無人焉，是為鬼鎮. 夏暖而冬寒. 其地東南傾. 東為海濱，多平原，其土沃而能耕，農甚興. 中有山焉，曰阿巴拉契亞，多斜嶺，谷寬. 西有高地，曰阿勒格尼. 西北瀕伊利湖. 出水數支，多南流，最東曰特拉華，次曰利哈伊，次曰薩斯奎哈納，皆注大西洋；次曰莫諾加西納，至匹茲堡，折西南，亦號俄亥俄河也，又數千裏，乃注密西西比. 多煤、鐵、石油、天然氣. 其煤，燒之極熱而少煙，故曰無煙煤.
賓者，佩恩也. 夕法尼亞者，高山之林也. 佩恩者，英吉利之姓氏也，償世代役於英吉利水師. 有子名威廉，從貴格會，性和善，惡征伐. 西元一六八一年，率水師至此，見山間有林，故謂之賓夕法尼亞. 初，有先民居此地，號勒納普，擅文藝，族內多傳奇軼事，乃印第安人之一部也. 一六四三年，瑞典人至，建城邑. 後十年有二，尼德蘭擊瑞典，乃歸尼德蘭. 及威廉至，已歸英吉利所轄矣. 英王喜，以此地賜威廉，遂築費城於特拉華河之北岸. 與馬裏蘭有隙，乃命英吉利之通天文地理者二人，劃其南界，曰梅森迪克森線，後為美利堅南北之界限也. 至一七七六年，十三殖民地會盟於費城，簽《獨立宣言》，乃美利堅獨立之始也. 及工業革命始，開鐵路而通運河，興煤鐵而重伐木，為美利堅諸州之先也. 至內戰，為南北之要沖，爭奪甚劇. 一八三六年，南北戰於該州之蓋底斯堡，南軍敗績，後再無北顧之力. 去數月，美利堅總統林肯臨此，以「民治、民有、民享，我所奉也」勉眾人，遂為美利堅之精神.
逾紙
夫程式欲以有限之帛，錄其用者所書，不知長幾何之文，而未計其長者，乃生逾紙之謬也.
檔案:Buffer overflow visualization.svg
據
分類:電腦
通貨膨脹
通貨膨脹，略稱通脹，又名浮溢、嗇貨財豐，計學之事也. 謂泉幣、信用遠過食貨之所需，致幣值折抑、貨價騰湧，而人民市買之能力為之大減.
分類:計學
饎飯
饎飯者，秘魯國之饌也. 十九世紀，有粵人遷秘魯，其飲食遂與秘魯合，獨成一門，是為饎飯. 西班牙語曰Chifa. 一九二九年，始有營饎飯於利馬者. 久之，風行秘魯，二十世紀以降，為秘魯國饌之一部.
荊軻
荊軻，衛人也. 其先乃齊人，徙於衛，衛人謂之慶卿. 而之燕，燕人謂之荊卿. 荊軻匿匕於圖，以刺秦王. 不中，被秦王左右殺. 此乃圖窮匕見之典故.
吟詠
唐沈佺期《入衛作》
淇上風日好，紛紛沿岸多. 綠芳幸未歇，泛濫此明波. 采蘩憶幽吹，理棹想荊歌. 郁然懷君子，浩曠將如何.
晉陶淵明有《咏荊軻》：
燕丹善養士，志在報強嬴.
招集百夫良，歲暮得荊卿.
君子死知己，提劍出燕京；
素驥鳴廣陌，慷慨送我行.
雄發指危冠，猛氣沖長纓.
飲餞易水上，四座列群英.
漸離擊悲筑，宋意唱高聲.
蕭蕭哀風逝，淡淡寒波生.
商音更流涕，羽奏壯士驚.
心知去不歸，且有後世名.
登車何時顧，飛蓋入秦庭.
凌厲越萬里，逶迤過千城.
圖窮事自至，豪主正怔營.
其人雖已沒，千載有餘情.
此地別燕丹，
壯士髮衝冠.
昔時人已沒，
今日水猶寒.
西元一九九〇年，靳鐵章作中華電視公司八點檔國語連續劇「六壯士之易水寒」之主題曲：
淡淡的對我說聲再見，看那江水悠悠流；
聽那北風低聲唱，壯士別了.
猛抬頭望那千古白雲，多少英雄豪傑；
不以成敗論英雄，且仰天長嘯.
德島市
地理
東臨紀伊水道，南至小松島市、勝浦郡勝浦町，西伴名東郡佐那河內村、名西郡神山町、名西郡石井町，北接板野郡藍住町、板野郡北島町、板野郡松茂町.
沿革
明治廿二年，立市.
荊軻
吟詠
瀟灑的笑聲，千古長留.
德島市
沿革
大正十五年，倂名東郡：齋津村、沖洲村.
荊軻
吟詠
剎那的絢爛，終歸於寧靜；
德島市
沿革
昭和三年，倂板野郡川內村之一部. 十二年，倂名東郡：加茂名町、八萬村、加茂町. 廿六年，倂勝浦郡：多家良村、勝占村. 三十年，倂名東郡：新居町、上八萬村、名西郡入田村之一部、板野郡川內村. 四十一年，倂板野郡應神村. 四十二年，倂名東郡國府町.
它典
分類:四國地方‎區劃‎
荊軻
吟詠
短促的生命，貴在永恆.
縱然一去不歸，縱然一去不回.
他典
分類:周列傳
肅順
肅順日益驕橫，睥睨一切，而喜延攬名流，朝士如郭嵩燾、尹耕雲及舉人王闓運、高心夔輩，皆出入其門，採取言論，密以上陳. 於剿匪主用湘軍，曾國藩、胡林翼每有陳奏，多得報可，長江上游以次收復. 左宗棠為官文所劾，賴其調護免罪，且破格擢用. 文宗之信任久而益專.
自八年桂良等在天津與各國議和，廷議於「遣使入京」一條堅不欲行，迄未換約. 九年，乃有大沽之戰，敵卻退. 十年，英法聯軍又來犯，僧格林沁拒戰屢失利，復遣桂良等議和. 敵軍近逼通州，乃改命怡親王載垣、尚書穆廕往議，誘擒英使巴夏禮置之獄，而清軍屢敗之餘不能戰，車駕倉猝幸熱河，廷臣爭之不可. 事多出肅順所贊畫，遂扈從. 洎敵軍入京師，恭親王留京主和議，議即定，敵軍漸退. 留京王大臣籲請回鑾，肅順謂獻情叵測，力阻而罷. 肅順先已授御前大臣、內務府大臣，至是以戶部尚書協辦大學士，署領侍衛內大臣，行在事一以委之.
十一年七月，上疾大漸，召肅順及御前大臣載垣、端華、景壽，軍機大臣穆廕、匡源、杜翰、焦祐瀛入見，受顧命，上已不能禦硃筆，諸臣承寫焉. 穆宗即位，肅順等以贊襄政務多專擅，御史董元醇疏請慈安、慈禧兩宮太后垂簾聽政. 肅順等梗其議，擬旨駁斥，非兩宮意，抑不下，載垣、端華等負氣不視事. 相持逾日，卒如所擬，又屢阻回鑾. 恭親王至行在，乃密定計. 九月，車駕還京，至即宣示肅順、載垣、端華等不法狀，下王大臣議罪. 肅順方護文宗梓宮在途，命睿親王仁壽、醇郡王奕枻往逮，遇諸密雲，夜就行館捕之，咆哮不服，械系. 下宗人府獄，見載垣、端華已先在，叱曰：「早從吾言，何至今日？」載垣咎肅順曰：「吾罪皆聽汝言成之也！」讞上，罪皆凌遲. 詔謂：「擅政阻皇太后垂簾，三人同罪，而肅順擅坐御位，進內廷出入自由，擅用行宮御用器物，傳收應用物件，抗違不遵，並自請分見兩宮太后，詞氣抑揚，意在構釁，其悖逆狂謬，較載垣、端華罪尤重. 」賜載垣、端華自盡，斬肅順於市.
分類:清列傳
楚熊繹
楚熊繹，羋姓，熊氏，諱繹，鬻熊曾孫，周時楚始封君.
封土建國
武王之子成王時，感於文王、武王時，大臣輔政之功，乃擢其後，將鬻熊之曾孫熊繹封於南蠻荒貊之邦，賜地五十里，號楚子，居於丹陽.
開闢荊山
熊繹闢在荊山，篳路藍縷，以處草莽. 跋涉山林而事周，遂以桃弓棘矢貢於周.
輔佐康王
康王時，熊繹與齊丁公、衛康伯、晉侯燮、魯君伯禽並事康王. 時齊、晉、魯、衛與天子親近，故皆得寶器，而楚與王無親，故不得賜寶器.
去世子繼
後，熊繹薨，子熊艾為楚君.
為政
熊繹因其祖之功，封南蠻之地，立楚，為楚之始封君. 熊繹受冊，至生產，廣土宇，乘柴車、弊衣以開荊山. 跋涉山林，以事天子. 並與齊、魯諸君同佐康王.
曾祖
鬻熊
祖
熊麗
父
熊狂
引據
分類:楚王世家
國立臺北科技大學
國立臺北科技大學，略稱臺北科大，在臺北市，教學與實務並重. 民國一〇二年選為「典範科大」.
史
大正元年肇於臺北，時名曰民政局學務部附屬工業講習所. 三年改臺灣總督府工業講習所. 七年增立臺灣總督府工業學校. 八年易名臺灣總督府臺北工業學校. 十年改臺北州立臺北第一工業學校，以日生為主. 原臺北工業學校，改臺北州立臺北第二工業學校，以臺生為主. 十二年併臺北第一工業學校，臺北第二工業學校，曰臺北州立臺北工業學校. 民國三十四年，臺灣光復，黌校改制，命以臺灣省立臺北工業職業學校. 三十七年，改制，時謂之臺灣省立臺北工業專科學校. 七十年改隸，曰國立臺北工業專科學校. 八十三年升格，曰國立臺北技術學院. 八十六年，辦學績甲獲教育部肯定，易名國立臺北科技大學.
學院
學院凡六，曰機電學、曰電資學、曰工程學、曰管理學、曰設計學、曰人文與社會科學.
附屬中學
民國一〇五年併國立桃園高級農工職業學校為附屬中學，曰國立臺北科技大學附屬桃園農工高級中等學校.
范純祐
寶元中，西夏叛，仲淹連官關陝，皆將兵. 純祐與將卒錯處，鈎深擿隱，得其才否. 由是仲淹任人無失，而屢有功. 仲淹帥環慶，議城馬鋪砦，砦偪夏境，夏懼扼其衝，侵撓其役. 純祐率兵馳據其地，夏眾大至，且戰且役，數日而成，一路恃之以安.
純祐事父母孝，未嘗違左右，不應科第. 及仲淹以讒罷，純祐不得已，蔭守將作監主簿，又為司竹監，以非所好，即解去. 從仲淹之鄧 ，得疾昏廢，臥許昌. 富弼守淮西，過省之，猶能感慨道忠義，問弼之來公耶私耶，弼曰「公」. 純祐曰「公則可」. 凡病十九年卒. 年四十九. 子正臣，守太常寺太祝.
紅花
紅花者，又名草紅、刺紅花. 善通利經脈，為血中氣藥，能瀉而又能補，各有妙義.
栽採
場圃撒之種，二月初下種. 若太早種者，苗高尺許，即生蟲如黑蟻，食根立斃. 凡種地肥者，苗高二、三尺，每路打撅，縛絕橫闌，以備狂風拗折. 若瘦瘠地，尺五以下者，不必為之.
入夏即放綻，花下作梂匯，多刺，花出梂上. 採花者必侵晨帶露取之. 若日高露旰，其花即已結閉成實，弗可採矣. 其朝陰雨無露，放花較少，旰摘無妨，以無日色故也. 紅花逐日放綻，經月乃凋.
入藥用者，不必制餅. 若入染家用者，必以法成餅然後用，則黃汁淨盡，而真紅乃現也. 其子煎壓可出油. 或以銀箔貼扇面，用此油一刷，火上照幹，立成金色.
產地
產于懷慶府者，曰懷紅花，質最佳；產于商丘地者，曰散紅花，質亦佳；產于齊魯地者，曰大散紅花；產于巴蜀地者，曰川紅花；產于三秦地者，曰西紅花；產于滇省者，曰雲紅花.
藥用
一、《唐本草》：治口噤不語，血結，產後諸疾.
二、《開寶本草》：主產後血運口噤，腹內惡血不盡、絞痛，胎死腹中，並酒煮服. 亦主蠱毒下血.
三、《本草蒙筌》：喉痺噎塞不通，搗汁咽.
四、《綱目》：活血，潤燥，止痛，散腫，通經.
五、《本草正》：達痘瘡血熱難出，散斑疹血滯不消.
六、《本草再新》：利水消腫，安生胎，墮死胎.
七、《本草衍義補遺》：紅花，破留血，養血. 多用則破血，少用則養血.
食用
莖葉均可食用，若逢饑荒年，籍此果腹. 國朝十年，餓孚遍地，人相易子食，由是此物獨贵. 其食法亦有載，帶露摘紅花，搗熟，以水淘，布袋絞去黃汁，又搗. 或以全株并酸粟等雜糧又淘，絞袋去汁，以青蒿覆一宿，捏成薄餅，成矣. 食之多漲腹，須臾而饑感又至.
青蒿素
青蒿素，又名黃花蒿素、黃花素、黃蒿素，分子式C15H22O5. 中國藥家屠呦呦千九七一年由黃花蒿莖葉中得之. 乃無色針狀晶體，味苦，有療愈瘧疾之效.
分類:藥
雲林縣
雲林縣，治斗六，處臺灣中部，嘉南平原至北，東界南投，西濱海峽，南隔北港溪鄰嘉義縣，北沿濁水溪接彰化縣. 口六十有九萬餘. 方一千二百九十平方公里，十九為平原，餘為山地. 昔雲林多務農、糖，近年開發頗緩，民客他鄉者眾.
史
雲林處臺灣至西，與澎湖最近，漢人由澎湖伸展至臺，本縣沿海為最早及最易，約在一千八百年（宗道乾七年）以前，本縣北港（毗舍耶）一帶，即與中國大陸有所接觸，明初更有漢人移往本縣，與番人通商.
明天啟元年，顏思齊自日本渡海來臺，鄭芝龍附之，於笨港登陸，以原十寨為根據地，向四周發展. 荷人據臺三十七載，曾勵漢人移往，開拓疆土，創設教堂. 永曆十五年，鄭成功驅荷人，建政屯田，兵農合一；開拓之域，以臺南附近二十四厘逐漸擴展，本縣地方係成功部將林圯率部，初拓斗六門，開墾拓佃，以軍旅屯田為主，拓佃開墾次之.
清領後，康熙廿三年，改東寧府為臺灣府，下置臺灣、鳳山、諸羅三縣，本地轄於諸羅. 光緒十年，清廷任劉銘傳為首任臺灣巡撫，十二年劉銘傳建議於嘉義之北，彰化之南，自濁水溪始，石圭溪止，添設一縣曰雲林縣，並派陳世烈駐斗六，籌備建城，卜定沙連堡林圯埔街外郊雲林坪為建立縣城之位置，築土城，其寬六尺，設東西南北四門，周圍一千三百丈，環植莿竹三層，於十三年二月完工.
日據初，本縣隸屬臺灣總督府臺灣嘉義支廳，嗣獨立置斗六支廳.
政區
民國三十四年，臺灣歸中華民國，日治臺南州改為臺南縣. 三十五年，斗六鎮析置林內鄉，土庫鎮析置褒忠鄉，崙背鄉析置麥寮鄉，海口鄉二分臺西鄉、東勢鄉. 三十九年，政區調整，併臺南縣斗六區二鎮四鄉、虎尾區三鎮六鄉、北港區一鎮四鄉等二十鄉鎮，析置雲林縣. 治斗六. 領六鎮、十四鄉. 七十年斗六鎮改斗六市，屬縣轄市. 今實分一縣轄市、五鎮、十四鄉.
一縣轄市、五鎮、十四鄉列如下. 斗六為縣轄市. 斗南、虎尾、西螺、土庫、北港，以上為五鎮. 古坑、大埤、莿桐、林內、二崙、崙背、麥寮、東勢、褒忠、臺西、元長、四湖、湖口、水林，以上為十四鄉. 計二百二十六村、百五十七里.
文教
國立雲林科技大學，民國八十年國立雲林技術學院立校，八十六年改為國立雲林科技大學.
國立虎尾科技大學，民國六十九年臺灣省立雲林工業專科學校；復多所歷經，九十三年改為國立虎尾科技大學.
國立臺灣大學，昭和三年臺北帝國大學，民國三十四年改為國立臺灣大學.
中國醫藥大學，民國四十七年中國醫藥學院立校，九十二年改為中國醫藥大學.
中華科技大學，民國五十七年私立中華工業專科學校；復多所歷經，九十八年改為中華科技大學.
胡錦濤離場事件
壬寅年（西曆二〇二二年）秋，中共二十大閉幕會即召. 總書記習近平、前總書記胡錦濤既位. 胡欲勘文，未果. 習氏詔從屬欲助其離場，而胡不從. 萬國報章曝之，輿論嘩然，滿城風雨.
雲林縣
它典
*
松山市
松山市屬日本愛媛縣. 為縣治所在.
地理
西北介瀨戶內海臨山口縣大島郡周防大島町、廣島縣吳市，東北至今治市，東南伴東溫市、上浮穴郡久萬高原町，西南接伊豫郡砥部町、伊豫郡松前町.
它典
分類:四國地方‎區劃‎
俄勒岡州
俄勒岡州者，美國一州也. 地方圓二十五萬五千零二十六平方公里，民有四百零三萬有餘.
憲法
憲法，一名憲典，國之大法，亦母法也，適用於全民，所以楷定國體、民權及諸官制者也. 有剛與柔、載府、不載府之別，亦有欽定、協定、民定之異.
慶元黨禁
慶元黨禁，宋寧宗慶元初政爭也. 紹熙五年夏孝宗上皇崩，六月，光宗皇帝禪位. 寧宗立. 是爲紹熙內禪. 寧宗之立，韓侂冑有功. 而賞不稱意. 與右丞相趙汝愚不諧. 寧宗詔朱熹爲講官，熹屢白侂冑之奸於帝. 未幾，右正言黃度以忤韓侂冑，斥去. 紹熙五年十月十九日，朱熹疏韓侂冑. 侂冑以內批出熹爲宮觀. 蓋黜之也. 趙汝愚得批還上，韓侂冑固不許. 又以朱熹忤己，乃斥道學爲偽學，禁之. 工部尚書趙彥逾，與趙汝愚定策有功，亦不被遇，遂與韓侂冑合謀圖趙汝愚. 二人疏其所忌者，皆指爲趙黨，寧宗疑. 侂冑復起劉德秀、京鏜，以專言路，孤汝愚. 斥中書舍人陳傅良、監察御史吳獵、起居郎劉光祖. 既而奏曰「汝愚以同姓居相位，將不利於社稷，乞罷其政. 」慶元元年二月十一日，右正言李沐上殿，乞罷汝愚. 是日，汝愚自求罷相. 二十二日，汝愚罷. 時輿論洶洶，冤汝愚者眾. 韓侂冑恐人心未服. 罷國子祭酒李祥、博士楊簡. 太府丞呂祖儉送韶州安置. 太學生楊宏中、周端朝、張衜、林仲麟、蔣傅、徐范等悉送五百里外羈管. 再貶汝愚爲寧遠軍節度副使，永州安置. 汝愚遂見迫死. 慶元二年九月，詔官府、州郡禁道學. 五年春正月，彭龜年、曾三聘下大理獄. 其後黨禁漸解，然韓侂冑用事如故. 開禧三年十一月三日，韓侂冑就戮於臨安玉津園. 嘉定元年二月，復趙汝愚官. 嘉定三年五月，詔追贈熹中大夫、寳謨閣直學士.
憲法
辨名
分類:律法 分類:基礎之文
慶元黨禁
偽黨
時韓侂胄斥趙汝愚、朱熹等爲偽黨，凡五十九人，茲列其要者姓名. 以上四人，時居相位.
韓黨
韓侂冑以下凡三十六人. 茲列其要者姓名.
楊英
楊英，東寧之文臣、史家也，曾任戶官、戶都事、天興知州之職. 於知州任內，纂有《先王實錄》一書，載錄武王成功之言行.
文王經反正嗣大位，欲挾叔世襲返思明監之，授英「東寧留守」之職，理臺灣之事、掌臺灣之兵.
一六七四年，文王領兵入中土，與大清三藩之舉事. 東寧文武俱啟，授英戶官之職.
一六八零年，文王返國，毫無建樹，終日飲酒尋歡，不理國務. 臣永華、平相繼逝世，英亦撒手人寰.
布哈拉汗國
布哈拉汗國者，古國也，處中亞，都布哈拉，立於一五零零年. 歷三朝，曰 昔班尼王朝（一五零零年—一五九九年）、阿斯特拉罕王朝（又名札尼王朝，一五九九年－一七八五年）及曼吉特王朝（又名海達爾王朝、布哈拉酋長國，一七八五年－一九二零年）. 一九二零年，為蘇俄所併.
王香禪
王香禪，本名罔市，又名留仙、香嬋，小字黛卿，藝名夢癡. 清治臺北府艋舺人，以藝旦為業，亦吟詩作對，聲名遠播，時人謂之「臺灣三大美人」.
沈光文
沈光文，字文開，號斯菴，明浙江鄞縣人，萬曆四十年九月廿四日生.
王香禪
分類:優伶 分類:臺北市列傳
沈光文
著有《文開文集》、《流寓考》、《臺灣賦》、《草木雜記》、《臺灣輿圖考》等，錄臺灣風情，故謂「海東文獻初祖」、「臺灣古典文學之祖」.
鄭經主政，曾纂《臺灣賦》相譏，曰：「鄭錦僭王，附會者言多諂媚，逢迎者事盡更張. 」等語；經怒，命斬之. 幾遭滅門，遁入山林苟延為僧.
高知市
高知市屬日本高知縣. 縣府在焉.
地理
南臨太平洋，西至土佐市、吾川郡伊野町，北伴土佐郡土佐町，東接南國市.
沿革
明治廿二年，以土佐郡之一部爲高知市.
昭和二年，倂土佐郡小高坂村. 十年，倂土佐郡：秦村、初月村. 十七年，倂長岡郡：三里村、五臺山村、高須村、土佐郡：鴨田村、布師田村、一宮村、朝倉村、吾川郡：長濱町、浦戶村、御疊瀨村. 四十七年，倂長岡郡：大津村、介良村. 五十年，倂南國市之一部.
平成元年，倂南國市之一部. 十七年，倂土佐郡：土佐山村、鏡村. 二十年，倂吾川郡春野町.
美國交訊碼
美國交訊碼，美利堅人所以代其文也.
檔案:Ascii Table-nocolor.svg
夫電算唯知〇、一. 是以欲錄文者，必代文以數，欲通訊者，必同其電碼. 遂定之.
交訊碼收字一百二十八，其不可示者三十三，多爲陳符，今廢矣.
據
分類:電腦
趙汝騰
趙汝騰，字茂實. 號庸齋. 福州人也. 宋宗室，太宗皇帝七世孫. 理宗朝寶慶二年進士. 知溫州、婺州. 後任禮部尚書兼給事中，兼修國史、實錄院修撰. 薦衢人徐霖爲著作郎，霖行事乖謬，汝騰自求去. 景定二年，卒. 有《庸齋集》六卷，《四庫全書》錄之. 行於世. 汝騰在朝，多有規諫. 嘗謂理宗曰：「陛下有用君子之名，無用君子之實. 」
趙汝愚
周忠定王趙汝愚，字子直. 饒州餘干人也. 趙宋宗室也. 七世祖元佐，漢恭憲王.
傳
紹興十年生. 孝宗朝入爲吏部郎兼太子侍講. 遷秘書少監兼權給事中. 權吏部侍郎兼太子右庶子. 主抑四川吳氏. 又以計平邊患. 孝宗嘉之. 光宗朝，汝愚知太平州，進敷文閣學士，知福州. 紹熙二年，入爲吏部尚書. 時光宗以疾不省上皇，汝愚規諫之. 遂復如初. 四年，監察御史汪義端疏汝愚，言其宗室，不可執政. 謂之植黨沽名，譏訕祖宗. 竟爲貶黜，汝愚除同知樞密院事. 孝宗上皇崩，光宗內禪，汝愚爲光祿大夫、右丞相. 時韓侂冑因擁立寧宗之功居中，朱熹白汝愚，以厚賞安之，勿使預政. 汝愚不聽. 侂冑遂羅織其過，疏上，帝疑之. 有奏汝愚同姓爲相，乞罷. 寧宗乃出汝愚浙江亭待罪，遂罷右相，除觀文殿學士、知福州. 諫官臺臣力救之，得以大學士提舉洞霄宮. 其後，凡言汝愚者，侂冑盡出之. 未幾，責寧遠軍節度副使，永州安置. 慶元二年正月壬午，汝愚薨於衡州. 復資政殿學士、太中大夫，已而贈少保. 韓侂冑敗，盡復元官，賜諡忠定，贈太師，追封沂國公. 理宗朝，追封福王，其後進封周王.
宗室
汝愚九子. 長子曰崇憲. 曾孫良淳，餘干人，任泰寜主簿，恥事干謁浮沉冗員. 咸淳末，元兵至，衆潰，良淳奮筆書几曰：「寧為宋朝鬼，不作北廷臣」遂投繯而死.
東寧
東寧，臺灣之古王邦也，立國於臺南. 今白話多謂「明鄭時期」，以「明鄭」建諸臺灣故也.
東寧之王，乃明|大明之藩王也，或曰「潮王」，或曰「延平郡王」. 始末之間，無不奉「明」為宗主、以「永曆」為其曆法，其忠其義，有目共睹.
永曆十五年開國，三十七年國亡. 先後歷三世、五君之治，得國二十又三載.
史
永曆十五年冬十二月，潮武王鄭成功克臺灣，承紅夷. 建都於承天府安平鎮，詔其臣民曰：「東都明京，開國立家，可為萬世不拔基業. 」初，鄭氏入臺灣，改名「東都」、再稱「明京」，俟明昭宗至. 然，十六年夏五月，帝崩殂於滇，遂改之「東寧」. 六月，成功薨於安平王城，享年四十；永曆三十五年，其孫克塽諡之曰「潮武王」.
武王既歿，王弟鄭世襲謀取王位，又謀士蔡雲、鎮將黃昭、蕭拱宸、曹從龍之屬以「世子行不正」為由立之，遂稱「護理」. 賞勳司蔡政聞之甚怒，以大義斥之，奉武王之冠袍至思明州，請世子鄭經發喪嗣位. 世子從忠振伯洪旭之諫，嗣王位，曰「世藩」，舉兵東征臺灣.
三藩亂起，延平郡王鄭經戰清軍於閩粵，不敵而返，尋薨. 子克𡒉監國. 克𡒉剛毅果決，處事秉直，眾將皆忌恨之，意將另立，部將馮錫范乃舉兵反，弒克𡒉而立其弟克塽爲主. 永曆三十七年，鄭氏奉表降清，清廷以之爲海澄公，國除.
官爵
東寧之王，乃東亞州之郡王、大明皇帝之臣也；國中稱王，朝廷文武俱啟，官民咸稱臣. 王母封號曰「太妃」；中宮曰「王妃」、側室姬妾曰「夫人」；東宮曰「世子」，其正室曰「世子妃」.
宰輔曰「諮議參軍」，設參軍府於王城旁，以協理國務. 皇帝昭宗特許，王得於丞相之下，再設六官戶、吏、禮、刑、兵、工；六官皆以主事掌之、協理輔之、都事協之，各司其職. 又仿明制，改都察院曰「察言司」、中書省曰「中書科」、翰林院曰「儲賢館」、「育冑館」. 又新創己制，設承宣司以傳令諭、賞勳司以論功行賞、審理司、賓客司. 教育乃百年大計也，又設國子監.
湖南大學附屬中學
湖南大學附屬中學地處中國湖南省長沙市湖南大學校園內，乃所全日制中學也、立於一九七零年，今有學生千餘人，教職工約百餘人.
摩擦生電
質體行將摩擦，偕電荷，爰摩擦生電. 取絕緣質二而相揩，其電子最外層者，得足額能量，繼而易地以生電. 既生，異性電量相等者，二絕緣質必偕之.
漢|有漢一代，民見之矣. 王充《論衡》云：「頓牟掇芥，磁石引針」，是之謂也.
人力車
凡車用人力載人以致遠者，謂之人力車. 車軸兩側各一輪，其上設座，乘客所憩也. 或有所覆以避雨. 座下延柄，車夫曳之，而車得以前進. 有車諸類，亦有自後而前推者.
日本，自明治至昭和初，民多用之. 後則見於觀光之地.
辨名
人力車在日又作人力俥，略稱則人力、力車. 車夫又記俥夫，亦謂車力. 英語之Rickshaw，即自日語力車而來. 車既入華，有黃包車之謂. 時上海租界有規，云凡人力車必漆以黃色，故名. 分類:郵傳
豐田博物館
縮圖|豐田博物館圖 豐田博物館在愛知縣長久手市. 所展列，皆涉乎自動車. 平成元年四月設，時豐田汽車既立五十歲，乃建此館，以爲紀念. 平成十一年，以博物館既立十稔，復設新館.
引據
分類:建築
金章宗
金章宗憲天光運仁文義武神聖英孝皇帝諱璟. 世宗孫也. 父允恭，母孝懿皇后徒單氏. 大定八年秋七月丙戌誕於東宮. 十八年，封金源郡王. 二十五年十二月，封原王. 判大興府事. 二十六年四月，賜名璟. 十一月，受冊爲皇太孫. 二十九年春正月癸巳，世宗崩，太孫即皇帝位.
泰和五年十月，韓侂冑北侵，七年夏五月丙申，宋遣使議和. 十一月，宋人誅韓侂冑. 八年春三月，與宋和. 六月戊申致書於宋皇帝. 十一月丙辰，帝崩於福安殿. 年四十一. 在位二十年. 金道中衰，漸自章宗. 大安二年，葬道陵.
前燕文明帝
前燕太祖文明皇帝諱皝，慕容氏，字元真，小字萬年 ，昌黎棘城人，鮮卑族，晉遼東公慕容廆三子，母段氏，十六國時燕之立者. 慕容皝勇毅且多謀，尚經學，曉天文.
紀
晉元康七年，文明帝生. 建武初拜冠軍將軍、左賢王、封望平侯.
太寧末年，文明帝拜平北將軍，封朝鮮公. 咸和八年，武宣帝崩，文明帝嗣遼東郡公，以平北將軍行平州刺史，督攝部內，統遼東焉. 九年，文明帝連兵攻殺鮮卑木堤和烏丸悉羅侯也. 咸康二年正月，文明帝固以海冰而自海攻仁，仁被擒而死之. 三年十月，文明帝從封奕之說，自稱燕王，建前燕，追武宣帝為武宣王，夫人段氏為武宣后，立世子儁為太子. 七年，文明帝得晉封為使持節、大將軍、都督河北諸軍事、幽州牧、大單于，封燕王. 文明帝「雄毅多權略」，尚漢禮也. 其平內亂，破宇文部、段部，卻後趙之攻，破高句麗，威震北方，為燕主中國定基也. 八年，遷都龍城.
永和四年九月丙申崩，年五十二. 子儁稱帝，追諡文明皇帝，廟號太祖.
兄
慕容翰，文明帝异母兄
妹
慕容氏，魏昭成帝妃
女
昭成皇后慕容氏，魏昭成帝皇后，生魏獻明帝、秦明王翰
基隆市
基隆市，古稱雞籠，以多雨故，得名「雨港」. 居臺灣東北，方百三十有二公里，平地幾稀，幾盡為山，北濱海，餘三面環山界新北，唯茲城不與省相連. 口三十七萬七千餘. 以紫薇、杜鵑花為市花；分仁愛、中正、中山、安樂、信義、七堵、暖暖七區.
政區
基隆市轄七區.
沿革
別有和平島，隸中正區轄.
文教
大專院校者有三，各類高中者十三，國中有十一，國小四十有二.
國立臺灣海洋大學，民國四十二年臺灣省立海事專科學校立校；復多所歷經，七十八年改為國立臺灣海洋大學.
崇右影藝科技大學，民國五十一年右任商業專科學校籌校，五十六年首設崇右企業管理專科學校；復多所歷經，一〇六年改為崇右影藝科技大學.
經國管理暨健康學院，民國五十六年德育護理專科學校立校；復多所歷經，九十一年改為經國管理暨健康學院.
固爾瑪琿
固爾瑪琿，溫簡貝子也. 明萬曆四十三年(一六一五年)生，清宗室，愛新覺羅氏，太祖努爾哈赤之弟舒爾哈齊之孫，阿敏三子也.
崇德三年(一六三八年)，其隨睿親王多爾袞南征明，自北京入山西，東取濟南，連破四十之城焉. 四年(一六三九年)，以功封輔國公. 五年(一六四零年)，以父阿敏之罪，固爾瑪琿削爵，廢黜宗室. 順治五年(一六四八年)，固爾瑪琿複入宗室，封輔國公也. 世祖福臨以其貧，賜白金三千也. 六年(一六四九年)，固爾瑪琿從鄭親王濟爾哈朗南征湖廣，於湘潭擒何騰蛟，攻取永興，進固山貝子也. 康熙二十年(一六八一年)十月薨，諡溫簡.
攷
《清史稿·卷二一五·列傳第二·固爾瑪琿傳》
淡水河
淡水河，處臺灣北. 其流長、流域，皆居臺灣第三. 流域蓋新北、臺北、基隆、桃園、新竹、宜蘭一隅. 淡水諸流，正者大漢溪. 正流會新店溪於板橋江子翠，乃稱淡水河焉. 後合基隆河於關渡，北臨淡水八里二地間. 終漸臺海.
是北臺水母也. 是之供水，仰其鼻息. 大漢溪上游，有石門水庫焉. 北勢溪，新店溪支流也，翡翠水庫處焉. 基隆河之所經，有新山西勢二水庫焉.
西瓜
西瓜者，嘉果也. 葉若毛羽. 藤莖蔓蔓. 黃華鮮明. 雌雄同株. 丹瓤翠衣. 素肌黑籽. 三伏盛暑. 消渴絕品. 甘侔糖飴. 冷若冰圭.
今西瓜之種繁雜. 厥形或方. 其瓤或黃. 乃至無籽. 皆人工所致也.
史
蓋其初生非洲之南. 四千年前，古埃及之民始植之. 而蕃蕪尼羅河. 五代時自西域播佈漢地. 故華言謂之西瓜. 十稘時，摩爾人種瓜伊比利亞之南. 至十三稘，舉兵而攻基督之國，此瓜遂傳南歐. 十七稘，白人押黑人奴至美洲. 此瓜亦隨之而至. 十七稘中，隱元禪師洎華持之歸日本. 至今中國之産，量冠環球矣.
察罕帖木兒
順帝至正十一年，盜發汝、穎. 不數月，江淮各路皆陷. 朝延徵兵討賊，無功. 十二年，察罕帖木兒乃起義兵，從者數百人. 與信陽羅山人李思齊合兵，復羅山. 事聞，朝廷授察罕帖木兒汝寧府達魯花赤，自爲一軍，屯沈丘，與賊戰，輒克捷.
十五年，賊陷鄧、許諸州. 察罕帖木兒轉戰而北，屯於虎牢，以遏賊鋒. 賊北渡盟津，掠懷州，河北震動. 察罕帖木兒進討，大敗之，殲賊黨柵河洲者. 除中書刑部侍郎. 苗軍以滎陽叛，察罕帖木兒夜襲之，虜其衆幾盡，乃東屯中牟. 已而淮西賊號三十萬，掠汴梁以西，直搗中牟. 察罕帖兒嚴陣待之，以死生利害諭士卒. 皆賈勇決死戰. 會大風起，察罕帖木兒乘風勢，率銳卒衝賊中堅，賊遂披靡不能支，夜遁，軍聲益振.
十六年，擢兵部尚收. 賊入潼關，陷陝、虢二州. 知樞密院事答失八都魯節制河南諸軍，調察罕帖木兒與李思齊赴援. 察罕帖木兒西拔淆陵，立柵於交口. 陝州阻山帶河，賊轉南山粟給食以堅守，攻之猝不可拔. 察罕帖木兒乃焚馬矢營中，如爨煙以疑賊，夜率兵拔靈寶. 城守既備，賊始覺，不敢動，乃渡河陷平陸，掠安邑，察罕帖木兒追襲之，蹙以鐵騎. 賊回扼下陽津，溺死者從. 相持數月，賊敗遁. 遂復陝州及虢州. 以功加中奉大夫、僉河北行樞密院事.
十七年賊出襄、樊，陷商州，攻武關，官軍失利. 直趨西安，至灞上，分道掠同、華諸州，陝西省臺來告急. 察罕帖木兒與李思齊自陝、虢援西安，與賊遇，殺獲萬計，賊餘黨入興元. 朝廷嘉其功，進陝西行省左丞. 未幾，賊陷興元，據鞏昌，遂入鳳翔. 察罕帖木兒先分兵入守鳳翔，而遣諜者誘賊. 賊果悉衆來攻，察罕帖木兒自將鐵騎，晝夜馳二百里赴之. 去城里許，分軍張左右翼掩擊之，城兵亦開門，鼓譟而出，內外合擊，呼聲動天地，賊大潰，自相踐蹂，伏屍百餘里. 餘黨皆奔潰. 關中悉定.
十八年正月，詔察罕帖木兒屯陝西，李思齊屯鳳翔. 二月，復涇州、平涼，進保鞏昌. 三月，賊陷晉寧路，察罕帖木兒遣賽因赤等擊敗之，復其城. 已而大同諸縣相繼陷，復遣關保擊敗之. 四月，與李思齊會張良弼、郭擇善、拜帖木兒、定住、汪長生奴等，共討賊李喜喜於鞏昌. 李喜喜奔四川. 五月，又遣董克昌復冀寧. 拜陝西行省右丞，兼行臺侍御史、同知河南樞密院事. 詔察罕帖木兒守禦關陝、晉、冀，便宜行閫外事. 察罕帖木兒益練兵訓農，以平定四方爲已任.
是年，安豐賊劉福通等陷汴梁，號召羣賊. 川、楚、江淮、齊魯、遼東所在兵起，勢相聯絡. 察罕帖木兒乃北塞太行，南守鞏、洛，而自將中軍軍沔池. 會叛將周全與福通合兵攻洛陽，察罕帖木兒以奇兵出宜陽，自率大軍發新安來援，賊至城下，見堅不可攻，即引去. 察罕帖木兒追至虎牢，塞成皋諸險而還. 拜陝西行省平章政事，仍兼同知行樞密院事. 十九年正月，察罕帖木兒遣樞密院判官陳秉直、八不沙將兵二萬守冀寧. 秉直分兵駐榆次，招撫太不花潰兵，遣部將屯田於河南. 五月，察罕帖木兒率大軍次虎牢，遊騎出汴梁，南略歸、毫、陳、蔡，戰艦浮於河，水陸並下. 又大發秦兵出潼關，過虎牢，晉兵出太行，逾黃河，俱會汴梁城下. 自將鐵騎屯杏花營. 諸將環城而壘，賊出戰輒敗，遂嬰城固守. 乃夜伏兵城南，旦日，遣苗軍略城而過. 賊易之，傾城以出，伏兵鼓譟起，大敗之. 又令弱卒立柵城外，以餌賊. 賊攻之，弱卒佯走，薄城西，因縱鐵騎擊之，悉擒其衆. 賊自是益不敢出. 八月，諜知城中食且盡，乃與諸將閻思孝、李克彝、虎林赤、賽因赤、答忽、脫因不花、呂文、完哲、賀宗哲、安童、張守禮、伯顏、孫翥、姚守德、魏賽因不花、楊覆信、關關等議，分門攻之. 至夜，將士鼓勇登城，斬關而入. 劉福通挾其僞主從數百騎出東門遁走. 獲僞皇后及賊妻子數萬、僞官五千，符璽印章寶貨無算. 不旬日，河南悉定. 獻捷京師，歡聲動中外，以功拜河南行省平章政事，兼知河南行樞密院事、陝西行臺御史中丞，仍便宜行事，賜御衣、七寶腰帶.
先是，中原亂，江南海漕不通，京師苦飢. 至是，河南既定，檄文達江浙，海漕復至. 又請今年八月鄉試河南舉人，及他路儒士避亂者，不拘籍貫，依河南定額，就陝西置貢院考試. 從之.
二十年正月，河南賊犯杞州，察罕帖木兒討平之，遣兵復永城縣. 又復宿州，擒賊將樑綿住. 察罕帖木兒既定河南，乃分兵守關陝、荊襄、河洛、江淮，而以重兵屯澤、潞，營壘旌旗千里相望. 日修車船，繕兵甲，務農積穀，訓練士卒，謀大舉以復山東.
先是，山西晉、冀諸州，皆察罕帖木兒所定. 而答失八都魯之子孛羅帖木兒，以兵駐大同，欲並據晉、冀，遂與察罕帖木兒相爭. 詔以冀寧蜀孛羅帖木兒. 察罕帖木兒以用兵數年，惟恃晉、冀兩路供軍餉，乃屯兵澤、潞以拒之，與孛羅帖木兒戰於東勝州，又戰於汾州. 朝廷使中書平章政事達實帖木兒、參知政事七十，諭二人罷兵. 時搠思監當國，與宦者樸不花黷貨無厭，視二人賂遺厚薄，而左右之. 由是構怨日深，兵連不解. 八月，詔孛羅帖木兒守石嶺關以北，察罕帖木兒守石嶺以南，二人始奉詔罷兵. 二十一年，察罕帖木兒諜知山東羣賊相攻，六月，乃輿疾自陝西抵洛，大會諸將，議師期. 發晉寧軍出井陘，遼、沁軍出邯鄲、澤、潞軍出磁州，懷、衛軍出白馬，及汴、洛軍，分道並進. 察罕帖木兒建大將旗鼓，渡孟津，鼓行而東. 七月，復冠州、東昌. 八月，師至鹽河，遣其子擴廓帖木兒、閻思孝等，會關保、虎林赤，造浮橋以濟. 拔長清，進搗東平. 田豐遣崔世英等拒戰，大敗之，斬首萬餘級，直抵城下. 察罕帖木兒以田豐據山東久，軍民服之，乃遺書諭以逆順之理. 豐及王士誠，俞寶、楊誠等皆降，遂復東平、濟寧. 時羣賊聚於濟南，其賊首劉珪屯齊河、禹城以拒官軍. 察罕帖木兒分遣奇兵，間道出賊後，南略泰安，逼益都，北徇濟陽、章丘，中循瀕海郡縣. 自將大軍渡河，與賊將戰於分齊鎮，大敗之. 進逼濟南，齊河、禹城俱送款，南道諸將亦報捷. 再敗益都兵於好石橋，圍濟南. 三月，劉珪出降，詔拜中書平章政事、知河南山東行樞密院事、陝西行臺中丞如故. 察罕帖木兒遂移兵圍益都，大治攻具，百道並進，復掘重塹，築長圍，遏南洋河以灌城中.
二十二年，山東俱定，獨益都猶未下. 六月，田豐、王士誠陰結城中賊，圖作亂. 初，豐等降，察罕帖木兒推誠待之，數獨入其營中. 豐乃請察罕帖木兒巡營壘，衆以爲不可往. 察罕帖木曰：「吾推赤心待人，安得人人防之. 」左右請以力士自衛，又不許. 以十一騎從行，至王信營，又至豐營，遂爲士誠所刺殺. 事聞，順帝震悼，京師及四方之士無不慟哭.
先是，有白氣如索，長五百餘丈，起危宿，掃太微垣. 太史奏山東當大水，順帝曰：「不然，山東必失一良將. 」即遣敕使戒察罕帖木兒勿輕舉，使未至而及於難. 詔贈推誠定遠宣忠亮節功臣、開府儀同三司、上柱國、河南行省左丞相，諡獻武. 及葬，賜賻有加，改贈宣忠興運弘仁效節功臣，追封穎川王，改諡忠襄，食邑沈丘縣，所在立祠，歲時致祭. 封其父阿魯溫汝陽王，後又進封樑王.
明太祖聞察罕帖木兒定山東，謂左右曰：「田豐爲人反覆，察罕帖木待如腹心，是其暗也. 古之名將智謀宏運，使人不可測，察罕帖木兒豈足以知之！」後竟如明祖所料雲，察罕帖木兒無子，以甥擴廓帖木兒爲嗣.
分類:元列傳
瞿鴻禨
瞿鴻禨，字子玖，湖南善化人. 清同治十年進士及第，授翰林院編修. 光緒元年，大考一等，擢侍講學士. 久乃遷詹事，晉內閣學士. 先後典福建、廣西鄉試，督河南、浙江、四川學政. 所行皆本功令，律下尤嚴.
朝鮮戰事起，清軍出平壤. 鴻禨上四路進兵之策，請兼募沿海漁人蜑戶編為舟師，使敵備多力分，庶可制勝. 及和議成，鴻禨方自蜀還，復奏言秦中地形險要，請豫建陪都. 日本增兵遼東，鴻禨以敵情叵測，請敕劉坤一、王文韶簡練勁旅，不可專任淮軍. 適坤一奏劾山西將賀星明侵餉，革職，鴻禨言：「刑賞治天下之大柄，軍紀廢弛已久，宜嚴懲以儆其餘. 」又曰：「葉志超、龔照嶼等敗軍辱國，罪當死. 和約既定，勢不能與勾，宜籍其財產，或令巨款捐贖，然後貸其一死. 」皆不報. 旋遷禮部侍郎，出督江蘇學政. 請罷武科.
兩宮西狩，鴻禨差竣詣行在，道授左都御使，晉工部尚書，仍以西安陪都為言. 既至，命直軍機，兼充政務處大臣. 請以策論試士，開經濟特科，汰書吏，悉允行. 改總理各國事務衙門為外務部，班六部上，以鴻禨為尚書. 時方與各國議和，鴻禨治事明敏，諳究外交，承旨擬諭，語中竅要，頗當上意焉. 扈蹕回鑾，賞黃馬褂，加太子太保.
鴻禨持躬清刻，以儒臣驟登政地，銳於任事. 素善岑春煊，春煊入朝，留長郵傳部. 密疏劾慶親王奕劻，奕劻惡春煊，遂及鴻禨. 會鴻禨因直言忤太后旨，侍講學士惲毓鼎劾以攬權恣縱，遂罷斥歸里. 辛亥，湘變起，流寓上海，旋卒. 後追諡文慎.
分類:清列傳
龍貓
《鄰人龍貓》，亦謂龍貓. 動畫電影也，乃吉卜力社暨德間書店所製. 成於昭和六十三年，宮崎駿原作、執導. 所述，村野有山林，人跡未及，而有奇幻之境，唯童子方能見之.
其事
有稚子曰皋月、五月者，同其父遷至村. 村有異物，久居於斯，於人無害，唯稚子可見之.
分類:昭和動畫 分類:昭和影戲 分類:吉卜力社
黃金
金者，罕有金屬化學元素也，符號Au，原子序七十九，屬過渡金屬，亦為五金之首. 自冶爐熔形之後，難以變更. 質軟而色金黃、耀目. 世所罕有，故價昂甚. 古人不知化學原質者，遂以萬金為屬，列五行矣.
產地
凡中國產金之區，大約百餘處，難以枚舉. 於山石中所出，大者曰馬蹄金，中者曰橄欖金、帶胯金，次者曰瓜子金. 水沙中所出，大者曰狗頭金，微者曰麩麥金、糠金. 平地堀井得者，則名面沙金，稍大者曰豆粒金. 大抵九州之內，隔千里而出一地生.
山金多產於西南、東北，取者掘山而攻，穴至十餘丈，視伴金石出，即可見金. 其石褐色，一頭如火燒黑狀.
水金多在滇省，金沙江源出吐番，繞流麗江府，轉而入北勝州界，凡迴環五百餘裡也，出金者有數截. 又蜀北潼川等州邑，與湘鄂之沅陵、漵浦等地，亦可於江沙水中淘取之.
沙金多產於河南蔡、鞏，江西樂平、新建等境，其法乃平地堀深井，盡取細沙，聚煉可成塊. 或千萬中有獲狗頭金一塊者，名曰金母，餘皆麩麥形.
冶煉
入冶爐煎煉，初出色淺黃，再煉而後轉赤也. 儋、崖有金田，金雜沙土之中，不必深求而得，取太頻則不復產. 經年淘煉後，若有測限. 然嶺南夷獠洞穴中，金初出如黑鐵落，深挖數丈乃得於黑焦石下. 初得時咬之柔軟，夫匠有竊吞腹中者，亦不傷人. 但酬答人功，所獲亦無幾耳.
凡金質至重. 每銅方寸重一兩者，銀照依其則寸增重三錢；銀方寸重一兩者，金照依其則寸增重二錢. 凡金性又柔軟，可屈折如枝柳. 辨色可知品相，分七青、八黃、九紫、十赤，登試金石上 ，高下立判.
飾用
凡色至於金，為人間華美貴重，故人工成箔而後施之. 凡金箔，每金七釐造方寸金一千片，粘鋪物面，可蓋縱橫三尺，凡造金箔，既成薄片後，包入烏金紙內，揮椎打成. 凡烏金紙由蘇杭製造.
鍛金製成環，飾於指曰「戒指」，初乃宮人避忌之器，後人謬為炫美之用；製為簧片、針狀，鑲以珠玉，穿掛於耳孔，曰「耳環」；唐宋以降，富家多以金製為鐲器，其形有環、絞，辮諸類，戴於腕、脛處，俗傳避邪，明清此風尤盛. 餘者多為飾器，不累述焉.
銀川市
銀川市者，中華人民共和國之地級市也，亦爲寧夏回族自治區之首府也. 於寧夏回族自治區北部，東接吳忠市鹽池縣；西依賀蘭山鄰内蒙古自治區阿拉善盟阿拉善左旗；南連吳忠市利通區、青銅峽市；北接石嘴山市平羅縣，以明長城為界鄰内蒙古自治區鄂爾多斯市鄂托克前旗. 轄興慶、金鳳、西夏三區；永寧、賀蘭二縣；靈武市. 地方圓九千零廿五公里. 民二百一十三萬有餘. 因城形似鳳凰，故稱『鳳凰城』. 又因東蒙黃河灌溉，氣象平穩，農耕興旺，又稱『塞上明珠』. 歷史悠久，為文史名城.
史
北周置懷遠郡、懷遠縣，以駐軍屯糧.
唐儀鳳二年，黃河溢，懷遠縣城廢，明年，更築新城於故城西.
北宋鹹平四年，党項首領李繼遷踞銀川，駐帳靈州. 真宗天禧四年，繼遷子德明升懷遠鎮爲興州，充臨時都城用. 后德明子元昊升興州為興慶府.
宋寶元元年，元昊踐天子祚，建西夏國，都興慶府.
元置中興路，後改為寧夏府路. 明設寧夏府，為「九邊重鎮」.
清襲明稱. 至於中華民國建元，因清稱寧夏道與寧夏縣同，故改寧夏道為朔方道，取其古朔方之地也. 領寧夏、寧朔、中衛、平羅、靈武、金積、鹽池、鎮戎八縣，屬甘肅省轄.
民國十六年，國民黨中央欲設寧夏省，民國十七年，寧夏省政府立.
中華人民共和國立，銀川為寧夏省會，一九五四年寧夏省撤，設銀川專署，駐銀川.
它典
分類:寧夏回族自治區區劃
正露丸
正露丸，藥也，所以止瀉，治胃腸. 丸中木榴油爲主. 舊作征露丸.
正露丸糖衣甲，維大幸藥品之商標. 然似者亦多，故訟爭弗休.
分類:藥
五大臣象棋譜
它典
[[Category:棋]]
鐿
一八七八年，瑞士化學家馬里歷初得之，並以所得地為名. 惟其所得，實鐿鑥合金. 一九零七年，始析二者，方知其體，然其純猶未可得. 一九五三年，終提純之. 當世，鐿主用於不鏽鋼、激活激光媒質，間用作伽瑪射線源.
柴門霍夫
拉扎魯·路德維克·柴門霍夫，波蘭猶太人. 創世界語. 西元一八五九年生於比亞韋斯托克，原名拉扎魯·馬爾科維奇·柴門霍夫. 父為中學教師. 欲世界和平，乃造世界語. 歿於一九一七年.
鐿
天然之中，同位素有七，悉穩，並存. 地殼之內，百萬而有三. 世所產鐿，多自中國、美國、巴西、印度，出於獨居石、黑稀金礦、磷釔礦. 稀土金屬，其惟幾稀.
鐿金屬有毒，有害於目、膚；性易燃、易爆.
柴門霍夫
分類:波蘭列傳
建寧縣
建寧屬福建省三明市，古稱綏安. 唐乾元二年建鎮，南唐中興元年置縣. 建寧產蓮，建蓮素有天下第一蓮之美稱.
英皇書院
英皇書院，處香港西半山般咸道，香港之官立中學也，肇基於一九二六年，依山而立，行英文教學. 卒業生多有名流.
重慶市
重慶市，別稱巴、渝、江州、恭州，在西南巴蜀，為江、渝二水之匯，古巴國之都也. 今為直轄市，特立西南之地，廣四百又七十公里，袤四百又五十公里，合方八萬二千四百公里，口三千八百萬. 下轄十九區，廿一縣.
地多山，南北向，西北、中部丘陵、矮山據；東南則大巴、武陵二山相望. 亦多水，長江貫流，嘉陵江、烏江、涪江、綦江、大寧河經焉.
它典
分類:中華人民共和國直轄市
拉斯維加斯
拉斯維加斯者，美國內華達州至大之邑也. 地處內華達州至南. 地方圓三百五十三平方公里. 多賭場，號賭城. 縮圖|拉斯維加斯之景
史
拉斯維加斯之名，原為西班牙言，意為「青沃野」. 有泉在大漠間，故成驛以轉鐵路. 公元一八二九年，墨西哥商聚居於此. 摩門教徒建城於一八五四年. 後教徒遷，軍士至，為營，人疏. 一八八八年，太平洋鐵路至此，遂興.
一九零五年五月十五日，立市. 內華達州現金礦，於是而盛，賭場方興. 一九一零年元旦起，盡閉之. 一九三五年，胡佛水壩成，立於城東南之黑峽，城中水電於是豐.
螭
縮圖|螭首在排水處 縮圖|碑首螭首 龍生九子，其一爲 螭，此中國古譚也. 雙字則謂之螭首.
拉斯維加斯
史
一九三一年，值大蕭條，內華達州令博彩合法，拉斯維加斯遂得名「賭城」. 富賈雲集，商旅紛至.
螭
口大，能容水. 中國古建築以之飾排水處.
拉斯維加斯
史
一九九零年現中國城，亞裔聚居於此.
螭
石碑上部亦有螭首.
引據
分類:龍
銀
銀者，化學元素也，符號Ag，原子序四十七，屬過渡金屬、五金之類. 四海皆有盛產，歷世以為通貨. 《禹貢》曰：「唯金三品」. 銀在其列，足證源遠. 民國以降，紙鈔代之，遂禁流通.
產地
中國所出銀，舊時以浙江、閩越有官坑，遣吏督之，清初乃竭. 又有江西饒、信、瑞三郡，有坑從未開. 湖廣亦多出產，如辰州，銅仁，河南有宜陽、趙保山、永寧秋樹坡、盧氏高嘴兒、嵩縣馬槽山，與四川會川密勒山、甘肅大黃山等，皆稱美礦. 燕、齊諸道，則地氣寒而石骨薄，不產金銀. 然合八省所生，不敵雲南之半，故開礦煎銀，唯滇中可永行，甲於天下也. 又以楚雄、永昌、大理為最最，曲靖、姚安次之，鎮沅又次之.
開採
凡石山銅中有礦砂，其上現磊然小石，微帶褐色者，分丫成徑路. 採者穴土十丈或二十丈，土程不可日月計. 尋見土內銀苗，然後得礁砂所在. 凡碓砂藏深士，如枝分派別，各人隨苗分徑橫挖而尋之. 上榰橫板架土，如枝分派別，各人隨苗分徑橫挖而尋之. 上榰橫板架頂，以防崩壓. 採工篝燈逐徑施钁，得礦方止.
凡土內銀苗，或有黃色碎石，或土隙石縫有亂絲形狀，此即去礦不遠矣. 凡成銀者曰礁，至碎者曰砂，其面分丫若枝形者曰礦，其外包環石塊曰礦. 大者如斗，小者如拳，為棄置無用物. 其礁砂形同煤炭，底襯石而不甚黑. 其高下有數等，民鑿穴得砂，先呈官府驗辨，然後定稅. 出土以斗量，付與冶工，高者六、七兩一斗，中者三、四兩，最下一、二兩. 其礁砂砂放光甚者，精華洩漏，得銀偏少.
銀素以白金貴天下，然生氣有限，每逢開採，數不足，則括派以賠償；法不嚴，則竊爭而釀亂，故禁戒不得不苛.
冶術
採得礁砂入爐，先行揀淨淘洗. 其爐，土築巨墩，高五尺許，底鋪瓷屑、炭灰. 每爐受礁砂二石. 用栗木炭二百斤，週遭置架. 靠爐砌磚牆一垛，高闊皆丈餘. 風箱安置牆背，合兩三人力，帶拽透管通風. 用牆以抵炎熱，鼓鞴之人方克安身. 炭盡之時，以長鐵叉添入. 風火力到，礁砂熔化成團. 此時，銀隱鉛中，尚未出脫. 計礁砂二石熔出團約重百斤. 冷定取出，另入分金爐內，用松木炭匝圍，透一門以辨火色，其爐或施風箱，或使交箑. 火熱功到，鉛沉下為底子. 頻以柳枝門隙入內燃照，鉛氣淨盡，則世寶凝然成像矣.
此初出銀，亦名生銀，傾定無絲紋. 即再經一火，當中止現一點圓星，滇人名曰茶經. 跡後入銅少許，重以鉛力熔化，然後入槽成絲，絲必傾槽而形，以四圍匡住，寶氣不橫溢走散.
道
道家之論曰：道可道，非常道. 道乃天地之始，眾妙之門也.
道生一，一生二，二生三，三生萬物，此道所以為天地之始也.
盜亦有道，萬物得道，而聖人無為，此道所以為眾妙之門也.
儒家亦言道，而旨不同. 《中庸》有之，曰：「天地之道，可一言而盡也：其為物不貳，則其生物不測. 天地之道：博也，厚也，高也，明也，悠也，久也. 」
范延壽
范延壽字子路. 成帝中，任北海太守. 河平二年為廷尉. 鴻嘉二年卒.
有理化
有一根式，有理化之，使其分母無根式也.
佛山市
佛山市，地級市也. 處粵南一隅，倚廣州、清遠、肇慶、雲浮、江門、中山六府. 方三千七百九十八公里，口七百四十萬有餘. 為華南魚米之鄉，明清時佛山鎮位列「四大名鎮」，今位列國家歷史文化名城也.
政區
市治禪城區. 轄區有五，為禪城、順德、南海、三水、高明.
寶雞
寶雞，古曰陳倉，為陝西省之工業之城，物華天寶，人傑地靈. 渭水與秦嶺環繞，自古乃兵家必爭之地.
分類:陝西省地理
范純禮
范純禮字彝叟，以父仲淹蔭，為宋祕書省正字，簽書河南府判官，知陵臺令兼永安縣. 永昭陵建，京西轉運使配木石塼甓及工徒於一路，獨永安不受令. 使者以白陵使韓琦，琦曰：「范純禮豈不知此？將必有說. 」他日，眾質之，純禮曰：「陵寢皆在邑境，歲時繕治無虛日，今乃與百縣均賦，曷若置此，使之奉常時用乎. 」琦是其對. 還朝，用為三司鹽鐵判官，以比部員外郎出知遂州.
瀘南有邊事，調度苛棘，純禮一以靜待之，辨其可具者，不取於民. 民圖像于廬，而奉之如神，名曰「范公庵」. 草場火，民情疑怖，守吏惕息俟誅. 純禮曰：「草濕則生火，何足怪！」但使密償之. 庫吏盜絲多罪至死，純禮曰：「以棼然之絲而殺之，吾不忍也. 」聽其家趣買以贖，命釋其株連者. 除戶部郎中、京西轉運副使.
元祐初，入為吏部郎中，遷左司. 又遷太常少卿、江淮荊浙發運使. 以光祿卿召，遷刑部侍郎，進給事中. 純禮凡所封駮，正名分紀綱，皆國體之大者. 張耒除起居舍人，病未能朝，而令先供職. 純禮批敕曰：「臣僚未有以疾謁告，不赴朝參先視事者. 耒能供職，豈不能見君？壞禮亂法，所不當為. 」聞者皆悚動. 御史中丞擊執政，將遂代其位，先以諷純禮. 純禮曰：「論人而奪之位，寧不避嫌邪？命果下，吾必還之. 」宰相即徙純禮刑部侍郎，而後出命. 轉吏部，改天章閣待制、樞密都承旨，去知亳州、提舉明道宮.
徽宗立，以龍圖閣直學士知開封府. 前尹以刻深為治，純禮曰：「寬猛相濟，聖人之訓. 今處深文之後，若益以猛，是以火濟火也. 方務去前之苛，猶慮未盡，豈有寬為患也. 」由是一切以寬處之. 中旨鞫享澤村民謀逆，純禮審其故，此民入戲場觀優，歸途見匠者作桶，取而戴於首曰：「與劉先主如何？」遂為匠擒. 明日入對，徽宗問何以處之，對曰：「愚人村野無所知，若以叛逆蔽罪，恐辜好生之德，以不應為杖之，足矣. 」曰：「何以戒後人？」曰：「正欲外間知陛下刑憲不濫，足以為訓爾. 」徽宗從之.
拜禮部尚書，擢尚書右丞. 侍御史陳次升乞除罷言官並自內批，不由三省進擬，右相曾布力爭不能得，乞降黜次升. 純禮徐進曰：「次升何罪？不過防柄臣各引所親，且去不附己者爾. 」徽宗曰：「然. 」乃寢布議.
呂惠卿告老，徽宗問執政，執政欲許之. 純禮曰：「惠卿嘗輔政，其人固不足重，然當存國體. 」曾布奏：「議者多憂財用不足，此非所急也，願陛下勿以為慮. 」純禮曰：「古者無三年之蓄，曰國非其國. 今大農告匱，帑庾枵空，而曰不足慮，非面謾邪？」因從容諫曰：「邇者朝廷命令，莫不是元豐而非元祐. 以臣觀之，神宗立法之意固善，吏推行之，或有失當，以致病民. 宣仁聽斷，一時小有潤色，蓋大臣識見異同，非必盡懷邪為私也. 今議論之臣，有不得志，故挾此藉口. 以元豐為是，則欲賢元豐之人；以元祐為非，則欲斥元祐之士. 其心豈恤國事？直欲快私忿以售其姦，不可不深察也. 」
又曰：「自古天下汨亂，繫於用人. 祖宗於此，最得其要. 太祖用呂餘慶，太宗用王禹偁，真宗用張知白，皆從下列置諸要途. 人君欲得英傑之心，固當不次飭拔. 必待薦而後用，則守正特立之士，將終身晦迹矣. 」左司諫江公望論繼述事當執中道，不可拘一偏. 徽宗出示其疏，純禮贊之曰：「願陛下以曉中外，使知聖意所嚮，亦足以革小人徇利之情. 乞褒遷公望，以勸來者. 」
純禮沉毅剛正，曾布憚之，激駙馬都尉王詵曰：「上欲除君承旨，范右丞不可. 」詵怒會詵館遼使，純禮主宴，詵誣其輒斥御名，罷為端明殿學士、知潁昌府，提舉崇福宮. 崇寧中，啟黨禁，貶試少府監，分司南京. 又貶靜江軍節度副使，徐州安置，徙單州. 五年，復左朝議大夫，提舉鴻慶宮. 卒，年七十六.
伊勢崎市
伊勢崎市在日本群馬縣. 古來多產絹， 絣亦多製，有名.
沿革
昭和十五年，佐波郡：伊勢崎町、殖蓮村、茂呂村合，而爲伊勢崎市. 三十年，倂佐波郡：三鄕村、宮鄕村、名和村、豐受村. 五十一年，倂佐波郡玉村町之一部.
平成十七年，伊勢崎市、佐波郡：境町、東村、赤堀町合，而爲伊勢崎市.
地理
東臨太田市，南至埼玉縣深谷市、同縣本庄市，西伴佐波郡玉村町，北接前橋市、桐生市、綠市.
它典
分類:關東地方區劃‎
夏仁宗
夏仁宗聖德皇帝諱仁孝. 崇宗皇帝長子也. 母曹氏. 大德五年，崇宗崩. 仁孝即皇帝位. 時年十六. 十二月，立罔氏爲皇后. 改元大慶. 三年，請置榷場於金. 金人許之. 帝尚漢法，建學校，立小學於禁中. 改元人慶. 釋奠於太學. 尊孔子爲文宣帝. 改元天盛，開科舉，立唱名法. 御製《鼎新》律令. 頒行之. 立通濟監，鑄錢. 又立翰林學士院. 修實錄. 追封野利仁榮爲廣惠王. 仁宗朝，宰輔任得敬專擅. 先是，大定十年，封得敬爲楚王. 得敬通金人、宋人，謀竊國. 乾祐初，誅得敬. 三年，金主以榷場利夏而損金，罷蘭州、保安榷場. 帝表請復之. 金人許之綏德. 至其主璟立，許於夏使館內貿易. 二十二年，夏人牧於金境，金人怒，遣兵來數. 夏兵伏以待之，殺其將. 二十四年，崩. 年七十. 在位五十五年. 葬壽陵. 子純祐嗣. 是爲桓宗.
楚熊狂
楚熊狂，羋姓，熊氏，諱狂，熊麗之子，周時楚主.
先祖
季連
父
熊麗
鴨
鴨者，水禽也，屬鳥綱雁形目鴨科鴨亞科. 有羽毛，能飛，能游. 其形似鵝，而小於鵝. 其頭短，其嘴扁，其頸長，其胸廣，其腹肥，其足短，有蹼. 其色或白或黑或黃或雜.
楚熊狂
引據
《史記·楚世家》
鴨
其食草葉，穀物，昆蟲，魚蝦. 或居田野或居湖沼. 其羽多色，可作衣裘. 其肉可食，其蛋亦然. 其卵可孵，可養. 鴨能游於水，能飛於空，能行於地. 鴨之音曰嘎嘎，人聞之則笑. 鴨性溫和，不與他禽爭鬥.
楚熊狂
引據
分類:楚王世家
鴨
鴨之種類甚多，或曰野鴨，或曰家鴨，或曰綠頭鴨，或曰白鴨，或曰紅嘴鴨，或曰黑頸鴨，皆各有其美. 鴨之羽可作枕，其糞可肥田. 故曰：鴨者，水禽之佳也.
藤岡市
藤岡者，日本群馬縣之市也.
沿革
三十年三月一日，倂多野郡：平井村、日野村.
平成十八年一月一日，倂多野郡鬼石町.
地理
東至埼玉縣兒玉郡上里町、同郡神川町，南伴埼玉縣秩父市，西鄰多野郡神流町、甘樂郡下仁田町、同郡甘樂町，北接高崎市、佐波郡玉村町.
澁川市
澁川者，日本群馬縣之市也.
沿革
昭和廿九年，北群馬郡：澁川町、金島村、古卷村、豐秋村合，而爲澁川市.
地理
南至前橋市、北群馬郡吉岡町、同郡榛東村、高崎市，西伴吾妻郡東吾妻町，北接吾妻郡高山村、沼田市、利根郡昭和村.
它典
分類:關東地方區劃‎
齊泰
齊泰，溧水人. 初名德. 明洪武十七年，舉應天鄉試第一. 明年成進士. 歷禮、兵二部主事. 雷震謹身殿，太祖禱郊廟，擇歷官九年無過者陪祀，德與焉，賜名泰. 二十八年，以兵部郎中擢左侍郎. 太祖嘗問邊將姓名，泰歷數無遺. 又問諸圖籍，出袖中手冊以進，簡要詳密，大奇之. 皇太孫素重泰. 及即位，命與黃子澄同參國政. 尋進尚書. 時遺詔諸王臨國中，毋奔喪，王國吏民聽朝廷節制. 諸王謂泰矯皇考詔，間骨肉，皆不悅. 先是，惠帝為太孫時，諸王多尊屬，擁重兵，患之. 至是因密議削藩.
建文元年，周、代、湘、齊、岷五王相繼以罪廢. 時燕王憂懼，以三子皆在京師，稱病篤，乞三子歸. 泰欲遂收之，子澄曰：「不若遣歸，示彼不疑，乃可襲而取也. 」竟遣還. 七月，燕王舉兵反，師名「靖難」. 指泰、子澄為奸臣. 事聞，泰請削燕屬籍，聲罪致討. 或難之，泰曰：「明其為賊，敵乃可克. 」遂定議伐燕，布告天下. 時太祖功臣存者甚少，乃拜長興侯耿炳文為大將軍，帥師分道北伐，至真定為燕所敗. 子澄薦曹國公李景隆代將，泰極言不可. 子澄不聽，卒命景隆將. 當是時，惠帝舉五十萬兵畀景隆，謂燕可旦夕滅. 燕王顧大喜曰：「昔漢高止能將十萬，景隆何才，其眾適足為吾資也！」是冬，景隆果敗. 帝有懼色，會燕王上書極詆泰、子澄. 帝乃解二人任以謝燕，而陰留之京師，仍參密議. 景隆遺燕王書，言二人已竄，可息兵. 燕王不聽. 明年，盛庸捷東昌，帝告廟，命二人任職如故. 及夾河之敗，復解二人官求罷兵，燕王曰：「此緩我也. 」進益急.